RTCG - Radio Televizija Crne Gore - Nacionalni javni servis :: Fudbal :: Finale LŠ je početak za Juventus / print=true\nOPET MEĐU VELIKANIMA 08. 06. 2015. 17:26 >> 17:17 0\nOPET MEĐU VELIKANIMA\nFinale LŠ je početak za Juventus\nPredsjednik Juventusa Andrea Anjeli rekao je danas da plasman u finale Lige šampiona predstavlja početak dobrih rezultata tog fudbalskog kluba i da su se crno-bijeli vratili gdje im je i mjesto - među najbolje evropske klubove.\nFudbaleri Juventusa izgubili su u subotu sa 1:3 od Barselone u finalu Lige šampiona i propustili priliku da osvoje treću titulu evropskog prvaka. Crno-bijeli su ove sezone osvojili duplu krunu u Italiji, prvenstvo i Kup.\n"Gledajući istoriju Juvenutsa u evropskim takmičenjima, vratili smo se na nivo na kome želimo da budemo. Moj cilj je da osiguram da ekipa ostane konkurentna. Zahvalan sam (treneru) Masimilijanu Alegriju što je došao i preuzeo tim u istorijskom periodu za Juve", rekao je Anjeli, prenijeli su italijanski mediji.\n"Plasman u finale Lige šampiona je za nas početna tačka. Poslije utakmica sa Borusijom iz Dortmunda i Real Madridom, stigli smo do meča sa Barselonom. Osjećanja su pomiješana. Prikazali smo fantastičnu igru i to je dobar znak za budućnost. Ali, kada igrate u finalu Lige šampiona, igrate da pobijedite, kao u svakom meču koji Juventus igra", dodao je 39-godišnji predsjednik crno-bijelih.\nJuventus je već počeo da dovodi nove igrače, dosadašnji napadač Palerma Paulo Dibala prešao je prošle nedjelje u torinski klub za 40 miliona eura, a italijanski mediji spekulišu da bi u klub mogao da dođe i Sami Kedira iz Real Madrida.\nBartomeu: Enrike ostaje\nPredsjednik Barselone Đozep Marija Bartomeu rekao je danas da će Luis Enrike i sljedeće sezone biti trener tog fudbalskog kluba.\nEnrike je ove sezone osvojio "triplu krunu" sa Barselonom, prvenstvo Španije, Kup kralja i Ligu šampiona.\nBarselona je postala prvi klub koji je dva puta u istoj sezoni osvajao prvenstvo, Kup i Ligu šampiona. Prethodno katalonskom klubu to je učinio 2009. godine, kada je trener bio Pep Gvardiola.\nEnrikeu dvogodišnji ugovor ističe sljedeće godine, ali je nezadovoljan zbog otpuštanja sportskog direktora Andonija Zubizarete, koji ga je i postavio za trenera.\nTokom konferencije za novinare poslije osvajanja Lige šampiona, Enrike je u više navrata odbio da odgovori da li će ostati na "Kamp Nou".\n"Nema potrebe da se pati, Luis Enrike će ostati u klubu. Njegova sezona je za čistu desetku i nema razloga da raskinemo ugovor", rekao je Bartomeu za španski radio.\nFudbaleri i stručni štab su juče zajedno sa navijačima na ulicama Barselone proslavili osvajanje titule evropskog prvaka, a glavni događaj organizovan je na stadionu Kamp Nou.\nBarselona je ranije saopštila da je dovela dosadašnjeg fudbalera sredine terena Sevilje Alesa Vidala.\nJuventus Andrea Anjeli\nNovo evropsko takmičenje\nPomoći ćemo Bufonu da osvoji LŠ\nPredsjednik Juventusa suspendovan na godinu


Poplave u čačanskom kraju, voda blokirala put ka Guči - 16.06.2020, Sputnik Srbija\nPoplave u čačanskom kraju, voda blokirala put ka Guči\nVelika količina kiše pala je za kratko vreme u čačanskom kraju i donela probleme u više naselja i sela. Voda je prodrla u neka domaćinstva, pa su na teren... 16.06.2020, Sputnik Srbija\n© Flickr / tamadhanavalPoplava\nVelika količina kiše pala je za kratko vreme u čačanskom kraju i donela probleme u više naselja i sela. Voda je prodrla u neka domaćinstva, pa su na teren izašli pripadnici Civilne zaštite grada Čačka koji ispumpavaju vodu.\nProblema sa izlivanjem potoka ima u opštini Lučani, a Tijanska reka poplavila je poljoprivredno zemljište i puteve.\nNa snazi je obustava saobraćaja na državnom putu Pakovraće–Lučani preko Markovice i Pakovraće–Kratovska stena–Lučani–Guča, saopštilo je JP „Putevi Srbije“.\nZbog obilnih padavina poplavljeno je nekoliko domaćinstava u selu Turica i Puhovo, potvrdio je za RTS Zoran Vučićević, načelnik Štaba za vanredne situacije u Lučanima.


Putin i Netanijahu razgovarali o saradnji na vakcini protiv kovida - Sputnjik Srbija\n11:51 26 Februar 2021\nPutin i Netanijahu razgovarali o saradnji na vakcini protiv kovida\n16:31 16.11.2020 Preuzmite kraći link\nPredsednik Rusije Vladimir Putin razgovarao je telefonom sa izraelskim premijerom Benjaminom Netanijahuom o borbi protiv virusa korona i izgledima za saradnju na ruskoj vakcini, saopštila je pres-služba Kremlja.\nKako se navodi, razgovor je održan na inicijativu izraelske strane.\nFokus razgovora bio je na borbi protiv širenja virusa korona. Održana je sadržajna razmena mišljenja o restriktivnim i preventivnim merama s tim u vezi preduzetim u obe zemlje, navodi se u saopštenju.\n„Razgovarano je o pitanjima bilateralne saradnje između zainteresovanih ministarstava i organizacija, konkretno o perspektivama za saradnju na ruskoj vakcini, uključujući njene moguće isporuke i organizaciju proizvodnje u Izraelu“, ističe se u saopštenju.\nDodaje se da su strane takođe razgovarale o situaciji u regionu Bliskog istoka. Dogovoreno je da se nastave kontakti na različitim nivoima.\nBolnica u Jerusalimu naručila 1,5 miliona doza ruske vakcine protiv virusa korone\nIzrael, Rusija, virus korona, kovid 19, vakcina


Tag / Fudbalska reprezentacija Moldavije / Vesti online\nFudbalska reprezentacija Moldavije\nGrizman dostigao Benzemu, Žiru Trezegea, a Loris pretekao Zidana (VIDEO)\nSvetski prvak Francuska se prošetala u Kišinjevu protiv Moldavije na početku kvalifikacija za Evropsko prvenstvo dogodine - 4:1.\nMuslin: Rutinska tri boda, na pobedu u Dablinu\nSelektor "orlova" Slavoljub Muslin rekao je da je zadovoljan pobedom nad Moldavijom u sedmom kolu kvalifikacija za Mundijal u Rusiji 2018. godine.\n17:01 >> 20:34\nMoćni "orlovi": Razbijeni Moldavci, sada sledi "meč istine" u Dablinu\nPrvi od četiri koraka je lagano pređen. Srbija je u Humskoj pobedila Moldaviju 3:0 (2:0) u sedmom kolu kvalifikacija za Mundijal u Rusiji naredne godine. Posle kiksa Republike Irske u Tbilisiju...\nJoš tri koraka do Rusije\nMuslin: Sve zavisi od nas\nSelektor fudbalske reprezentacije Srbije Slavoljub Muslin je rekao da sve zavisi od njegovog tima u utakmici protiv Moldavije u Beogradu, u kvalifikacijama za Svetsko prvenstvo u Rusiji 2018. godine.\nFIFA: Pad Srbije\nFudbalska reprezentacija Srbije je šest mesta niže plasirana u odnosu na prethodno izdanje FIFA liste i sada je 51. na svetu.\nIvanović: Moldavija arhivirana, Austrija u mislima\n"Navijači će doći ako nastavimo da pobeđujemo"\n"Ovakve pobede mogu da ublaže neke traume iz prošlosti"\nSelektor fudbalske reprezentacije Slavoljub Muslin nije krio zadovoljstvo zbog vredne pobede protiv Moldavije, ali je i naglasio da su misli već usmerene ka meču sa Austrijom.\nRuski navijači uz “orlove” u Kišinjevu (VIDEO)\nUz nekoliko desetina naših navijača podršku reprezentaciji Srbije u duelu sa Moldavijom u Kišinjevu pruža i grupa ruskih navijača.\n"Orlovi" raširili krila u Moldaviji: Ohrabrujuća pobeda Srbije\nFudbalska reprezentacija Srbije zabeležila je prvu pobedu u kvalifikacijama za Svetsko prvenstvo u Rusiji pošto je u Kišinjevu savladala Moldaviju sa 3:0 (2:0).\nKaradžić: Muslin ne može da izgubi poverenje\nPočasni predsednik Fudbalskog saveza Srbije Tomislav Karadžić rekao je danas da selektor Slavoljub Muslin ima puno poverenje i da se nada da će nacionalni tim u naredna tri meča u...


Tužilaštvo BiH tvrdi da radi na predmetu "Gornji Magašići"\nTužilaštvo BiH potvrdilo je Srni da je u toku rad na predmetu "Gornji Magašići", ali nije odgovorilo dokle je došlo sa istragom o jednom od, po svireposti, najstravičnijih zločina nad srpskim civilima koji je na današnji dan prije 26 godina počinjen u selu Gornji Magašići kod Bratunca.\nČlanovi porodica i Organizacije porodica zarobljenih i poginulih boraca i nestalih civila danas su na bratunačkom groblju obilježili 26 godina od stradanja osam mještana, od kojih je šest žena, i uništenja ovog srpskog sela.\nNajstarija žrtva bio je osamdesetpetogodišnji Blagoje Popović, a najmlađa sedamnaestogodišnja trudnica LJiljana Ilić.\nZa ovaj, kao i za sve ostale zločine počinjene nad Srbima u bratunačkoj opštini niko nije odgovarao niti je procesuiran.\nPredsjednik opštinske Organizacije porodica zarobljenih i poginulih boraca i nestalih civila iz Bratunca Radojka Filipović rekla je da je rok za donošenje sudske odluke u predmetu "Gornji Magašići" bio do kraja 2015. godine, ali da taj predmet "još stoji u ladici Tužilaštva BiH koje pokušava da prikrije istinu o zločinu u tom selu".\nFilipovićeva je istakla da se porodice srpskih žrtava s pravom pitaju da li će zločince stići zaslužena kazna ili će istinu prikriti takozvani pravosudni organi BiH, a zločinci živjeti kao slobodni građani.\nMještani su podsjetili da su Gornji Magašići napadnuti 20. jula 1992. godine u popodnevnim časovima, kada su pripadnici muslimanskih oružanih snaga iz Srebrenice ubili sve civile koji nisu mogli pobjeći, te opljačkali i popalili dvadesetak srpskih kuća u tom selu.\nTužilaštvo BiH Gornji Magašići zločin


ТРАМП упозорио Асада да не напада Идлиб\nTRAMP upozorio Asada da ne napada Idlib\nMoguća ofanziva sirijskih snaga na provinciju Idlib bila bi velika humanitarna greška, napisao je predsednik SAD Donald Tramp na Tviteru.\n„Predsednik Sirije Bašar el Asad ne treba brzopleto da napada provinciju Idlib. Rusi i Iranci bi napravili veliku humanitarnu grešku ako bi učestvovali u toj potencijalnoj ljudskoj tragediji. Stotine hiljada ljudi bi moglo da pogine. Ne dozvolite da se to desi!“, napisao je Tramp na Tviteru.\nNajviše humanitarnih katastrofa ste vi naci-amerikanci napravili! Po tom pitanju NIKO vam ni prići ne može postepenu zla koja ste učinili po svetu! Kakvi teroristi i bakrači?? Sve je to vaša regularna vojska,sastavljena od robijaša,teških kriminalaca,osuđenih na doživotne robije,ili ssmrtne kazne,pa se na ovaj način pokušavaju otkupiti,iz zatvora,kojih imate preko 6 miliona!


Od lidera studenstkih protesta, preko opozicionara koji nije "za pregovore za Srbijom, već za samoopredeljenje" do potencijalnog mandatara koji želi da ukine takse i vrati Prištinu za pregovarački sto sa Srbijom. Ovako se ukratko može opisati Aljbin Kurti, lider kosovskog pokreta Samoopredeljenje koji je na izborima u nedelju osvojio najviše mesta u parlamentu.\nAljbin Kurti je svoju političku karijeru započeo još devedesetih godina prošlog veka kada je kao student organizovao političke proteste u Prištini. Tada je bio zvanični portparol albanskih studenata na Kosovu, a govoreći za medije u to vreme naglašavao je da njihove demonstracije "nisu političke i da nemaju ništa sa političkim partijama".\nZbog svog studentskog aktivizma hapšen je nekoliko puta, a prvi put se sa zatvorskim životom susreo 1997. godine zbog organizovanja studentskih protesta na Univerzitetu u Prištini.\nU avgustu naredne godine zapošljava se u kabinetu Adema Demaćija, političkog lidera Oslobodilačke vojske Kosova.\nHapšen zbog dovođenja u pitanje jugoslovenske suverenosti\nKako su pisali pojedini beogradski mediji za vreme NATO bombardovanja 1999. godine Kurti je pokušao da napusti zemlju preobučen u ženu, ali ga je srpska policija uhapsila.\nKada su se u junu 1999. srpske snage povukle sa Kosova, Kurti se našao među nekoliko stotina albanskih zatvorenika koji su prebačeni na srpsku teritoriju, van Kosova. On je iz zatvora u Lipljanu prebačen u požarevački zatvor.\nNaredne godine suđeno mu je u Nišu, a tada je osuđen na 15 godina zatvora zbog ugrožavanja teritorijalnog integriteta Savezne Republike Jugoslavije i terorizma. Zanimljivo je da je tokom suđenja, odbijao odbranu, i poručio: "Meni može da sudi samo sud mog vlastitog naroda. Ne priznajem ovaj sud, ne priznajem Srbiju, ne priznajem Jugoslaviju."\nIpak, Kurti nije odslužio svoju kaznu budući da je nakon presude usledio pad Miloševićevog režima i međunarodni pritisak na novu vlast da što pre oslobodi sve zatvorenike sa etiketom "politički". Iz zatvora u Požarevcu oslobođen je 2001. godine.\nU prvim godinama nakon izlaska iz zatvora nije se otvoreno politički angažovao, ali jeste bio prisutan u javnosti kao žestok kritičar međunarodne zajednice i UNMIK-a, i kao neko ko je stalno i uporno ukazivao na korupciju u kosovskim institucijama. Organizovao je proteste u znak podrške porodicama kosovskih Albanaca nestalih tokom ratnih sukoba i konstantno proklamovao važnost prava Kosova na samoodređenje i samoopredeljenje.\n"Bez pregovora, samoopredeljenje"\nNakon izlaska iz zatvora Kurti nije bio politički aktivan, a pauzu od politikog angažmana je iskoristio kako bi stekao zvanje inženjera kompjuterskih i telekomunikacionih nauka na Elektrotehničkom fakultetu Univerziteta u Prištini.\nBio je aktivista Mreže Akcija za Kosovo (Action for Kosovo Network, AKN), koja je osnovana još 1997. godine, a programski ciljevi ove organizacije bili su očuvanje ljudskih prava, socijalna pravda, kultura i umetnost.\nNa velika vrata kosovske političke scene vraća se 2005. godine kada su aktivisti ove mreže ispisali su grafit na nekolicini zgrada UNMIK-a: "Bez pregovora, samoopredeljenje!" Upravo ova akcija je bila osnovica za osnivanje pokreta Samoopredeljenje.\nFormiranje ovog pokreta i isipisivanje grafita na zgaradi UNMIK-a bio je povod za hapšenje stotinak aktivista AKN-a, uključujući i Kurtija. Ovim grafitima pokret Samoopredeljenje zahtevao je referendum o statusu Kosova, tvrdeći da se samo referendumom i upotrebom međunarodno priznatog prava na samoopredeljenje može naći demokratsko rešenje za Kosovo.\nProtesti, incidenti, hapšenja\nStalni protesti, incidenti i hapšenja obeležili su kako sam pokret Samoopredeljenje tako i političku biografiju Albina Kurtija. U februaru 2007. dvojica aktivista Samoopredeljenja poginula su, a još njih 80 je povređeno, kada su rumunski policajci UNMIK-a ispalili plastične i gumene metke na protestante koji su izazivali nerede, a Kurti je uhapšen. U pritvoru je ostao do jula, a onda je prebačen u kućni pritvor.\nU avgustu 2009. godine, aktivisti Samoopredeljenja isprevrtali su tridesetak Euleksovih vozila, gnevni zbog činjenice da ova misija Evropske unije planira da sklopi sporazum sa srpskim Ministarstvom unutrašnjih poslova. Događaj je bacio ozbiljnu senku na sliku koju je Samoopredeljenje do tada imalo u javnosti, a osim toga, doveo je u pitanje i političku zrelost čitavog pokreta kao i samog njegovog lidera.\nJedno od poslednjih hapšenja Aljbina Kurtija dogodilo se u januaru 2012. godine kada ga je kosovska policija uhapsila sa još nekoliko desetina pristalica Samoopredeljenja kod Merdara gde su izbili sukobi policije i demonstranata, koji su uprkos jakim snagama bezbednosti na putu između Podujeva i Merdara, blokirali saobraćaj za kamione natovarene robom iz centralne Srbije. Pre hapšenja Kurti je rekao da "postoje ljudi u Prištini kojima ne odgovara da Kosovo funkcioniše kao parlamentarna republika, jer imaju mnogo interesa kada je u pitanju uvoz, odnosno prodaja srpske robe".\nKOSOVO "POD SRPSKOM ZASTAVOM" Ovako je HRT najavio prilog o izborima na KiM\nKer-Lindzi o izborima na Kosovu: Zanimljiva situacija za SAD i EU\nSuzavac u Parlamentu\nBez obzira na sve to, na izborima 2014. godine osvaja više od 10 odsto glasova na izborima, nakon čega su se procenti samo uvećavali, da bi došao do gotovo 30 odsto 2017. Na tim izborima na KiM Kurti je osvojio najviše glasova za premijera.\nU izbornom uspehu ili neuspehu, zavisi kako se gleda na stvar, nije ga omelo ni bacanje suzavaca po kosovskom parlamentu u nekoliko navrata. Poslednji put, to se desilo prilikom ratifikacije Sporazuma o razgraničenju sa Crnom Gorom i Sporazuma o formiranju Zajednice srpskih opština.\nZbog toga je i Kurti i njegovih nekoliko saradnika, osuđeno na zatvorsku kaznu od 17 meseci zbog opstruisanja rada parlamenta.\nKurtija su svojevremeno poredili sa liderom beogradskih protesta u vreme DOS-a Čedom Jovanovićem, ali kada je odbio da primi nagradu nekadašnjeg beogradskog dnevnika "Naša borba", koja je, inače, izazvala velike polemike u antimiloševićevskim, ali i u miloševićevskim krugovma, pokazao je da je ideološki mnogo bliži Vojislavu Šešelj\nKritikovanje pregovora Beograda i Prištine\nKurti je oštro kritikovao pregovore Beograda i Prištine, kao i politiku srpskih zvaničnika, glasno se zalažući za bojkot proizvoda iz Srbije na Kosovu.\nKako je Kurti tada govorio Briselski sporazum je doneo "veoma dobre rezultate Srbiji, a Kosovu nikakve".\nNakon parlamentarnih izbora u Srbiji u martu 2014. rekao je da se njihov ishod "može nazvati homogenizacijom hegemonije", kao i da Srbija "želi da postane mala Rusija na Balkanu, a drugi da im budu sateliti".\nTakođe, Kurti je neko ko nije previše blagonaklon ka bilo kakvom mešanju međunarodne zajednice u kosovska posla, zbog čega ne gleda blagonaklono na ulogu EU u dijalogu. Osim toga, zagovornik je ideje da se Kosovo spoji sa Albanijom.\nIzbori 2019. godine prekretnica?\nKurti, dosadašnji opzicionar kosovskoj Vladi u javnosti je ostao upamćen kao političar koji nije želeo da pregovara sa srpskom stranom, međutim, pred izbore je promenio ploču i pominjao ukidanje taksi na robu iz kao prvu stvar koju će učiniti ukoliko postane premijer. Ipak, pored vraćanja pregovaranju Kurti je istakao kako će tokom prvih dana svog mandata od Srbije tražiti ratnu odšetu i poteze koji su "recipročne" onima koje će Priština učiniti.\nKako prištinski mediji pišu i stručnjaci navode, vrlo je moguće da će Kurti zauzeti Haradinajevu fotelju, te da je moguće da će njegov plan o ukidanju taksi i nastavku pregovora biti realizovan.


Prekogranična saradnja Bele Palanke i Etropole - JuGmedia\nBELA PALANKA – U okviru drugog poziva IPA Programa prekogranične saradnje Bela Palanka će sa bratskom opštinom Etropole u Bugarskoj, realizovati projekat ”Revitalizacija urbanih i zelenih površina” , čija je vrednost pola miliona evra.\nJedna od glavnih aktivnosti biće izgradnja i opremanje ekološko-rekreativnog parka, sportskih terena i kupališnog kompleksa u ovim partnerskim gradovima.\nNa jučerašnjoj ceremoniji u sali ”Grand hotela Sofija” uručeni su ugovori institucijama čiji su projekti odobreni za finansiranje.\nU ime Bela Palanka ugovor je primio predsednik opštine Goran Miljković.\nNa osnovu drugog poziva predato je 257 projekata od čega je odobreno 70 u ukupnoj vrednosti od 20,4 miliona evra .\nNagrade Vukove zadužbine za najbolje mlade pisce\nDan kada je Jokić proglašen najkorisnijim igračem NBA lige iz ugla Leskovčanina\nOvaj meč je imao istorijski karakter za srpsku kosarku, jer je pred početak meca urucena nagrada za najkorisnijeg igrača regularnog dela sezone NBA…


Kompanija Yumco otvorila je danas u Vranju novi pogon Balistika koji će proizvoditi zaštitnu balisitičku opremu.\nInvesticija je vredna pola miliona evra i u njemu će biti zaposleno još 150 radnika - 50 ove godine i još 100 naredne. Novi pogon nalazi se u magacinskim prostorijama konfekcije gde će se pored uniformi za pripadnike Ministarstva odbrane, MUP-a i radnih zaštitnih odela proizvoditi zaštitna balistička oprema, poput pancirnih prsluka, rukavica i ploča.\nGeneralni direktor holding kompanije Yumco Branislav Trajković je rekao da će u novom pogonu kompanija dnevno proizvoditi 20.000 zaštitnih ploča i 10.000 kompleta zaštitne opreme.\nPremijerka Ana Brnabić je rekla da joj je drago što se Yumco vraća na stazu uspeha i da nije reč samo o otvaranju novih 150 radnih mesta, već i o tome što će novi pogon otvoriti nova tržišta. Ona je navela da nije moguć ekonomski razvoj Srbije bez lokalnog ekonomskog razvoja i da je važno da svaka lokalna samouprava podrži takve nove investicije da bi one mogle brže da se realizuju.\nGradonačelnik Vranja Slobodan Milenković rekao je da je stabilnost u poslovanju kompanije koja je poslednjih nekoliko godina prošla kroz težak period, postignuta zahvaljujući pomoći Vlade Srbije.


Republika / Nastavljena kontrola taksista: Oduzeta još dva vozila!\nU nastavku akcije privremeno je oduzeto vozilo marke „opel omega” kojim je upravljao D.S. iz Beograda. Utvrđeno je da ova osoba ne poseduje nikakvu dozvolu za vršenje taksi usluga i da je pre tri godine brisana iz registra taksista u Agenciji za privredne registre, ali da je zadržala „TX” tablice i tako varala građane koji su verovali da je reč o legalnom taksisti.\nNema popuštanja: Oduzeto još jedno vozilo "divljem taksisti"\nKomunalna policija i Saobraćajna inspekcija Beograda od kraja decembra, kada je započela vanredna kontrola, oduzeli su devet nelegalnih taksi vozila. U poslednjih pet meseci isključili su iz saobraćaja 160 "divljih" taksista, a devet automobila je trajno oduzeto.\nNarednih dana nastaviće se sa pojačanim kontrolama taksi vozača, kako bi "divlji" taksisti i oni koji nemaju dozvolu za obavljanje taksi usluge na teritoriji grada bili isključeni, navodi se u saopštenju.\nSrbija Beograd Taksista Vozila Uklanjanje Komunalna policija Uklanjanje vozila


VIRTUS nagrada za filantropiju ove godine je dodeljena petnaesti put. Šta je obeležilo ovu jubilarnu dodelu nagrada?\nSmatrali smo da je jubilej dobar povod da kategorije nagrade budu malo osvežene. Tako se od ove godine dodeljuje VIRTUS nagrada za korporativnu filantropiju, nagrada za malo i srednje preduzeće, nagrada za dugoročno partnerstvo između poslovnog i civilnog sektora, nagrada za individualnu filantropiju i nagrada za mlade filantrope.\nPosebnu podršku smo želeli da damo mladim dobročiniteljima, te se od ove godine, umesto specijalnog priznanja, dodeljuje posebna kategorija VIRTUS nagrade za njihov doprinos. Cilj je da se podstakne razvoj filantropije u populaciji mlađoj od 30 godina, jer dosadašnje iskustvo pokazuje da su mladi ljudi spremni da iniciraju humanitarne akcije, da su veoma inovativni, kao i da koriste mnogobrojne mogućnosti koje donose nove tehnologije. Uvođenje posebne kategorije nagrade namenjene novim generacijama doprineće promovisanju humanih vrednosti i pomoći da one postanu sastavni deo života i razvoja dece i omladine u našoj zemlji. Naravno, žiri je i dalje imao mogućnost da dodeli i specijalna priznanja za doprinose koji su se posebno istakli.\nPoslednjih godina beleži se veliki broj filantropskih aktivnosti kompanija te se može zaključiti da je za poslovni sektor u Srbiji društveno odgovorno poslovanje postalo veoma važno. Ko je ovogodišnji dobitnik VIRTUS nagrade za korporativnu filantropiju?\nSve veći broj kompanija se uključuje u filantropske aktivnosti i ima definisanu višegodišnju strategiju davanja za opšte dobro, formulisanu kroz principe društveno odgovornog poslovanja, i to predstavlja pozitivan pomak kada govorimo o razvoju filantropije u Srbiji. Ove godine Nagrada za korporatvnu filantropiju dodeljena je kompaniji Schneider Electric za razvoj i implementaciju programa podrške zdravlju, obrazovanju i zaštiti dece. Kompanija Schneider Electric je tokom 2021. godine pomogla renoviranje prijemnog odeljenja novosadskog porodilišta Betanija i donirala kompjutersku opremu neophodnu za praćenje i zbrinjavanje pacijentkinja. Tehnički je opremila Institut za zdravstvenu zaštitu dece i omladine Vojvodine donirajući medicinsku i računarsku opremu. Svoja davanja u oblasti obrazovanja kompanija je upotpunila doniranjem celokupne digitalne biblioteke OŠ „Žarko Zrenjanin“ u Novom Sadu, kao i poklanjanjem računara, didaktičkih sredstava i sprava za rekreaciju predškolskim ustanovama, školama i fakultetima. Dodatno, kompanija je stipendirala 700 studenata tehničkih faktulteta u Novom Sadu i Beogradu i uložila u Centar za talente, koji je tokom 2021. sproveo više od 500 sati obuke za preko 1.000 polaznika. Posebnu pažnju kompanija je tokom protekle godine posvetila i mentalnom zdravlju učenika i mladih, realizujući 30 časova brige o mentalnom zdravlju u saradnji sa udruženjem Psihomozaik, kao i implementacijom programa podrške pedagoga, psihologa i terapeuta integraciji dece sa teškoćama u razvoju.\nŠta je opredeljujuće da se kompanija nagradi za dugoročno partnerstvo između poslovnog i civilnog sektora?\nOno što je sasvim izvesno jeste da najveći odjek imaju filantropske akcije koje zajednički podržavaju građani i kompanije, a Trag fondacija takve inicijative uvek bezrezervno podržava. Smatramo da se na taj način daje najbolji doprinos zajednici, posebno kada filantropske akcije vode ka trajnijim rezultatima i obuhvataju veliki broj korisnika. Ovogodišnji dobitnik nagrade za dugoročno partnerstvo između poslovnog i civilnog sektora je upravo primer takve prakse. Naime, Predstavništvo Mastercard Europe SA Beograd je 2019. godine iniciralo dugoročnu saradnju sa Nacionalnim udruženjem roditelja dece obolele od raka - NURDOR, koja je krunisana donacijom vrednosti od 250.000 evra za novu, do sada najveću NURDOR roditeljsku kuću. Na taj način je Mastercard doprineo realizaciji trajnog rešenja za obezbeđivanje potrebnih kapaciteta za smeštaj roditelja i dece tokom tretmana u Beogradu, najvećem centru za dijagnostiku i lečenje u Srbiji. U 2021. godini najveći uspeh ove saradnje za Mastercard predstavlja lansiranje Superhero onlajn platforme za donacije, kao i Superhero modnog brenda. Zahvaljujući kampanji Biti nečiji superheroj je u roku od 45 dana prikupljeno 3.000.000 dinara samo putem ove platforme, a sveukupni iznos donacija za NURDOR je porastao za 21,54% u odnosu na isti period 2020. godine.\nZanimljivo je da već nekoliko godina dodeljujete Specijalnu nagradu za najinovativniji projekat? Šta Vas je motivisalo da uvedete tu kategoriju?\nPrvobitno se kategorija specijalne nagrade za najinovativniji projekat sama istakla, mi smo je samo pravovremeno prepoznali i želeli da podstaknemo kompanije na kreativnost i uvođenje inovacija u filantropske aktivnosti, kao i da posebno promovišemo i podržimo takve inicijative. Ove godine je nagrađena kompanija Hemofarm a.d. Vršac za kampanju Nesalomivi, pokrenutu tokom 2021. godine sa ciljem borbe protiv depresije i stigme koja prati osobe narušenog mentalnog zdravlja. Kako bi sprečila da pandemija koronavirusa bude praćena epidemijom psihičkih poremećaja, Hemofarm fondacija je, u saradnji sa Filozofskim fakultetom u Beogradu i uz podršku Ministarstva zdravlja Republike Srbije, pokrenula kampanju koja je kasnije prerasla u pokret za poboljšanje mentalnog zdravlja celokupnog stanovništva. Zahvaljujući kampanji, blizu 9.000 ljudi dobilo je pomoć i podršku putem besplatne i anonimne SOS telefonske linije, elektronske pošte i kanala društvenih mreža kampanje. Dodatno, kampanja je naišla na podršku 657 donosilaca odluka i 107 pojedinca i pronašla put do preko 9 miliona ljudi putem televizije, društvenih mreža i reklama.\nKako država može da doprinese razvoju filantropije u Srbiji, pogotovo kad je reč o poslovnom sektoru?\nOd države se očekuje, pre svega, unapređenje normativnog okvira i aktiviranje mehanizama koji bi pospešili davanja za opšte dobro. Neophodno je da država omogući izgradnju sveobuhvatnog, sistemskog pristupa kako bi se filantropija praktikovala ne samo kroz sporadične akcije, već, prvenstveno, kroz svrsishodne, promišljene i strateške aktivnosti, sa ciljem dugoročne održivosti. Ništa manje nije važan rad na doslednijem poštovanju postojećih regulativa u praksi i striktnijoj primeni aktuelnih propisa. Evropske zemlje su primeri dobre državne regulatorne prakse kada su u pitanju davanja za opšte dobro, te bi se takvi modeli mogli preuzeti ili poslužiti kao model za razvoj podsticajnog okruženja za dobročinstvo u našoj zemlji. Čim se formira nova Vlada, sa partnerima iz Koalicije za dobročinstvo, nastavićemo da zastupamo za ukidanje PDV-a na donacije hrane pred istekom roka trajanja. U Srbiji se dnevno baca preko 2 miliona kilograma hrane koja se može preusmeriti na građane koji žive na granici apsolutnog siromaštva i one koji su u riziku od istog, a to je trenutno više od 30% populacije naše zemlje. Ovakva odluka bi značajno doprinela da ova hrana ne završi u kontejneru već da pronađe svoj put do onih kojima je stvarno potrebna, čime bi se izvršio i pozitivan uticaj na zaštitu životne sredine. Prema istraživanjima koje je Trag fondacija sprovela, ovu odluku podržava 88% građana Srbije i naš je cilj da ovu odluku podrže i nadležne institucije kako bi time omogućile proizvođačima hrane i trgovcima da doniraju viškove hrane narodnim kuhinjama, bankama hrane i dobrotvornim organizacijama bez dodatnih nameta.\nAutor fotografije: Nemanja Miščević/Trag fondacija.


1. oktobar 2014. Prva sednica Drugog redovnog zasedanja Narodne skupštine Republike Srbije u 2014. godini\nSreda, 1. oktobar 2014.\nPrva sednica Drugog redovnog zasedanja Narodne skupštine Republike Srbije u 2014. godini\nPredsednica Narodne skupštine Maja Gojković sazvala je Prvu sednicu Drugog redovnog zasedanja Narodne skupštine u 2014. godini, za sredu, 1. oktobar 2014. godine, sa početkom u 10 časova.\nNa početku Drugog redovnog zasedanja, državnu himnu Republike Srbije izveo je mešoviti hor „Abrašević“.\nNarodna skupština usvojila je sledeći dnevni red:\n1. Predlog zakona o izmenama Zakona o javnoj svojini, koji je podnela Vlada;\n2. Predlog zakona o izmeni Zakona o poreskom postupku i poreskoj administraciji, koji je podnela Vlada;\n3. Predlog zakona o potvrđivanju Sporazuma o zajmu (Drugi Projekat razvoja zdravstva Srbije) između Republike Srbije i Međunarodne banke za obnovu i razvoj, koji je podnela Vlada;\n4. Predlog zakona o potvrđivanju Sporazuma između Vlade Republike Srbije i Vlade Republike Moldavije o saradnji i uzajamnoj pomoći u carinskim pitanjima, koji je podnela Vlada;\n5. Predlog zakona o izvozu i uvozu naoružanja i vojne opreme, koji je podnela Vlada;\n6. Predlog zakona o potvrđivanju Sporazuma između Vlade Republike Srbije i Vlade Demokratske Narodne Republike Alžir o uzajamnoj razmeni i zaštiti tajnih podataka u oblasti odbrane, koji je podnela Vlada;\n7. Predlog zakona o potvrđivanju Konvencije Međunarodne organizacije rada broj 94 o radnim klauzulama javnih ugovora, koji je podnela Vlada;\n8. Predlog zakona o potvrđivanju Protokola uz Sporazum o stabilizaciji i pridruživanju između Republike Srbije, sa jedne strane i Evropskih zajednica i njihovih država članica, sa druge strane, kojim se uzima u obzir pristupanje Republike Hrvatske Evropskoj uniji, koji je podnela Vlada;\n9. Predlog zakona o potvrđivanju Sporazuma između Vlade Republike Srbije i Saveta ministara Republike Albanije o veterinarskoj saradnji, koji je podnela Vlada;\n10. Predlog odluke o dopuni Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Srpska napredna stranka;\n11. Predlog odluke o izmenama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Demokratska stranka;\n12. Predlog odluke o izmenama i dopunama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Boris Tadić – Nova demokratska stranka, Zajedno za Srbiju, Zeleni Srbije.\nNarodna skupština je prihvatila predlog narodnog poslanika Zorana Babića da se obavi zajednički načelni i jedinstveni pretres o predlozima zakona iz tačaka 1, 2, 3. i 4. dnevnog reda, zajednički načelni i jedinstveni pretres o predlozima zakona iz tačaka 5. i 6. dnevnog reda sednice, zajednički jedinstveni pretres o predlozima zakona iz tačaka 7, 8. i 9. dnevnog reda sednice i zajednički jedinstveni pretres o predlozima odluka iz tačaka 10. i 11. dnevnog reda sednice.\nNarodna skupština je prihvatila predlog narodnog poslanika Zorana Babića da se pretres u pojedinostima o Predlogu zakona o izmenama Zakona o javnoj svojini i Predlogu zakona o izmeni Zakona o poreskom postupku i poreskoj administraciji, obavi odmah po završetku načelnog pretresa tih predloga zakona.\nNarodna skupština je, na predlog Odbora za administrativno-budžetska i mandatno-imunitetska pitanja, konstatovala prestanak mandata pre isteka vremena na koje su izabrani, narodnim poslanicima Mariji Stevanović, Draženu Jariću i Dejanu Andrejeviću, danom podnošenja ostavke.\nNarodna skupština započela je zajednički načelni i jedinstveni pretres o predlozima zakona iz tačaka 1, 2, 3. i 4. dnevnog reda sednice, odnosno o Predlogu zakona o izmenama Zakona o javnoj svojini, Predlogu zakona o izmeni Zakona o poreskom postupku i poreskoj administraciji, Predlogu zakona o potvrđivanju Sporazuma o zajmu (Drugi Projekat razvoja zdravstva Srbije) između Republike Srbije i Međunarodne banke za obnovu i razvoj i Predlogu zakona o potvrđivanju Sporazuma između Vlade Republike Srbije i Vlade Republike Moldavije o saradnji i uzajamnoj pomoći u carinskim pitanjima.\nPredloge zakona obrazložila je potpredsednica Vlade Republike Srbije i ministarka državne uprave i lokalne samouprave dr Kori Udovički.\nDo kraja dana, Narodna skupština vodila je i zaključila zajednički načelni i jedinstveni pretres o predlozima zakona iz tačaka 1, 2, 3. i 4. dnevnog reda sednice.\nDrugog dana, 2. oktobra, pre prelaska na rad po dnevnom redu sednice, predsednici, odnosno ovlašćeni predstavnici poslaničkih grupa, narodni poslanici dr Sulejman Ugljanin, dr Ljiljana Kosorić, Đorđe Stojšić, dr Janko Veselinović, Borislav Stefanović i Sonja Vlahović, zatražili su obaveštenja i objašnjenja u skladu sa članom 287. Poslovnika Narodne skupštine.\nNarodna skupština započela je zajednički načelni i jedinstveni pretres o predlozima zakona iz tačaka 5. i 6. dnevnog reda sednice. U ime predlagača, predložene zakone obrazložio je ministar odbrane Bratislav Gašić.\nDo kraja rada, Narodna skupština je zaključila zajednički načelni i jedinstveni pretres o Predlogu zakona o izvozu i uvozu naoružanja i vojne opreme i Predlogu zakona o potvrđivanju Sporazuma između Vlade Republike Srbije i Vlade Demokratske Narodne Republike Alžir o uzajamnoj razmeni i zaštiti tajnih podataka u oblasti odbrane.\nTrećeg dana rada , 3. oktobra, Narodna skupština započela jepretres u pojedinostima iz 1. i 2. tačke dnevnog reda sednice, odnosno Predloga zakona o izmenama zakona o javnoj svojini i Predlog zakona o izmeni Zakona o poreskom postupku i poreskoj administraciji, koje je podnela Vlada Republike Srbije.\nPre početka pretresa u pojedinostima, na osnovu Odluke Republičke izborne komisije i Izveštaja i predloga Odbora za administrativno-budžetska i mandatno-imunitetska pitanja Narodne skupštine, potvrđeni su mandati narodnim poslanicima Branki Janković, Draganu Polovini i Goranu Mladenoviću.\nU nastavku rada Narodna skupština je vodila i zaključila pretres u pojedinostima iz tačke 1. i 2. dnevnog reda sednice.\nPošto je Narodna skupština obavila pretres u načelu i pojedinostima o prve četiri tačke dnevnog reda, predsedavajući sednici, potpredsednik Narodne skupštine mr Igor Bečić podsetio je na odredbu člana 87. stav 5. Poslovnika Narodne skupštine, prema kojoj predsednik Narodne skupštine može da odredi da Dan za glasanje o predlogu zakona bude odmah po završetku pretresa tog predloga zakona.\nSaglasno toj odredbi, potpredsednik Narodne skupštine mr Igor Bečić odredio je petak, 3. oktobar 2014. godine, u 14.00 časova, kao Dan za glasanje o tačkama 1, 2. 3. i 4. dnevnog reda, odnosno o :\n1. Predlogu zakona o izmenama Zakona o javnoj svojini, koji je podnela Vlada;\n2. Predlogu zakona o izmeni Zakona o poreskom postupku i poreskoj administraciji, koji je podnela Vlada;\n3. Predlogu zakona o potvrđivanju Sporazuma o zajmu (Drugi Projekat razvoja zdravstva Srbije) između Republike Srbije i Međunarodne banke za obnovu i razvoj, koji je podnela Vlada;\n4. Predlogu zakona o potvrđivanju Sporazuma između Vlade Republike Srbije i Vlade Republike Moldavije o saradnji i uzajamnoj pomoći u carinskim pitanjima, koji je podnela Vlada;\nU Danu za glasanje, 3. oktobra, Narodna skupština je većinom glasova narodnih poslanika usvojila Predlog zakona o izmenama Zakona o javnoj svojini, Predlog zakona o izmeni Zakona o poreskom postupku i poreskoj administraciji, Predlog zakona o potvrđivanju Sporazuma o zajmu (Drugi Projekat razvoja zdravstva Srbije) između Republike Srbije i Međunarodne banke za obnovu i razvoj i Predlog zakona o potvrđivanju Sporazuma između Vlade Republike Srbije i Vlade Republike Moldavije o saradnji i uzajamnoj pomoći u carinskim pitanjima, koji je podnela Vlada.\nČetvrtog dana rada, 7. oktobra, pre prelaska na rad po dnevnom redu sednice, predsednici, odnosno ovlašćeni predstavnici poslaničkih grupa, narodni poslaniciEnis Imamović, Marko Đurišić, Dragan Jovanović, Aleksandar Čotrić, Vesna Martinović i Dragan Šormaz, zatražili su obaveštenja i objašnjenja u skladu sa članom 287. Poslovnika Narodne skupštine.\nNarodna skupština započela je zajednički jedinstveni pretres o predlozima zakona iz tačaka 7, 8 i 9dnevnog reda sednice, odnosno o Predloguzakona o potvrđivanju Konvencije Međunarodne organizacije rada broj 94 o radnim klauzulama javnih ugovora, Predloguzakona o potvrđivanju Protokola uz Sporazum o stabilizaciji i pridruživanju između Republike Srbije, sa jedne strane i Evropskih zajednica i njihovih država članica, sa druge strane, kojim se uzima u obzir pristupanje Republike Hrvatske Evropskoj unijii Predloguzakona o potvrđivanju Sporazuma između Vlade Republike Srbije i Saveta ministara Republike Albanije o veterinarskoj saradnji.\nU ime predlagača, predložene zakone obrazložilaje ministarka građevinarstva, saobraćaja i urbanizmaprof. dr Zorana Mihajlović.\nDo kraja prepodnevnog dela zasedanja, Narodna skupština je vodila i zaključila zajednički jedinstveni pretres o predlozima zakona iz tačaka 7, 8 i 9dnevnog reda sednice.\nNarodna skupština je započelai zaključila zajednički jedinstveni pretres o predlozima odluka iz tačaka 10. i 11. dnevnog reda sednice, odnosno o Predloguodluke o dopuni Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Srpska napredna strankai Predloguodluke o izmenama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Demokratska stranka. Narodna skupština je vodila i zaključila pretres i o Predloguodluke o izmenama i dopunama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Boris Tadić – Nova demokratska stranka, Zajedno za Srbiju, Zeleni Srbije.\nU nastavku sednice, Narodna skupština je započela i zaključila pretres Predloga zakona o izvozu i uvozu naoružanja i vojne opreme, u pojedinostima.\nPošto je Narodna skupština obavila pretreso svim tačkama dnevnog reda, predsedavajući sednici, potredsednik Narodne skupštine mr Igor Bečić, odredio je sredu, 8 . oktobar 2014. godine, sa početkom u 11 časova kao Dan za glasanje o tačkama 5 – 12. dnevnog reda Prve sednice Drugog redovnog zasedanja Narodne skupštine u 2014. godini.\nU Danu za glasanje, 8. oktobra, Narodna skupština usvojila je, većinom glasova narodnih poslanika, Predlog zakona o izvozu i uvozu naoružanja i vojne opreme, Predlog zakona o potvrđivanju Sporazuma između Vlade Republike Srbije i Vlade Demokratske Narodne Republike Alžir o uzajamnoj razmeni i zaštiti tajnih podataka u oblasti odbrane, Predlog zakona o potvrđivanju Konvencije Međunarodne organizacije rada broj 94 o radnim klauzulama javnih ugovora, Predlog zakona o potvrđivanju Protokola uz Sporazum o stabilizaciji i pridruživanju između Republike Srbije, sa jedne strane i Evropskih zajednica i njihovih država članica, sa druge strane, kojim se uzima u obzir pristupanje Republike Hrvatske Evropskoj uniji, i Predlog zakona o potvrđivanju Sporazuma između Vlade Republike Srbije i Saveta ministara Republike Albanije o veterinarskoj saradnji, koje je podnela Vlada.\nU Danu za glasanje, Narodna skupština je većinom glasova narodnih poslanika usvojila i Predlog odluke o dopuni Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Srpska napredna stranka, Predlog odluke o izmenama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Demokratska stranka i Predlog odluke o izmenama i dopunama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Boris Tadić – Nova demokratska stranka, Zajedno za Srbiju, Zeleni Srbije.\nU Danu za glasanje, Narodna skupština odlučivala je i o povredama Poslovnika, na koje su ukazivali narodni poslanici tokom zasedanja, i odlučila da ni u jednom slučaju odredbe Poslovnika nisu bile povređene.\nPošto je Narodna skupština obavila raspravu i odlučivanje o tačkama dnevnog reda, potpredsednik Narodna skupštine mr Igor Bečić zaključio je Prvu sednicu Drugog redovnog zasedanja Narodne skupštine Republike Srbije u 2014. godini.\nSreda, 1. oktobar 2014. | Prva sednica Drugog redovnog zasedanja Narodne skupštine Republike Srbije u 2014. godini 01.10.2014.\nSTENO BELEŠKE - Prva sednica Drugog redovnog zasedanja Narodne skupštine Republike Srbije u 2014. godini 1. dan\nČetvrtak, 2. oktobar 2014.\nSTENO BELEŠKE - Prva sednica Drugog redovnog zasedanja Narodne skupštine Republike Srbije u 2014. godini 2. dan\nPetak, 3. oktobar 2014.\nSTENO BELEŠKE - Prva sednica Drugog redovnog zasedanja Narodne skupštine Republike Srbije u 2014. godini 3. dan\nUtorak, 7. oktobar 2014.\nSTENO BELEŠKE - Prva sednica Drugog redovnog zasedanja Narodne skupštine Republike Srbije u 2014. godini 4. dan\nSTENO BELEŠKE - Prva sednica Drugog redovnog zasedanja Narodne skupštine Republike Srbije u 2014. godini 5. dan\nZapisnik Prve sednice Drugog redovnog zasedanja Narodne skupštine Republike Srbije u 2014. godini\nčetvrtak, 9. decembar\n11.00 - obraćanje predsednika Narodne skupštine na otvaranju izložbe povodom Međunarodnog dana ljudskih prava (Dom Narodne skupštine, Trg Nikole Pašića 13, centralni hol)\n11.00 - otvaranje izložbe povodom Međunarodnog dana ljudskih prava (Dom Narodne skupštine, Trg Nikole Pašića 13, centralni hol)\n12.00 - konferencija povodom Međunarodnog dana ljudskih prava (Dom Narodne skupštine, Trg Nikole Pašića 13, mala sala)\n12.00 - obraćanje predsednika Narodne skupštine na otvaranju konferencije povodom Međunarodnog dana ljudskih prava (Dom Narodne skupštine, Trg Nikole Pašića 13, mala sala)\n15.00 - sastanak predsednika Odbora za spoljne poslove i zamenika predsednika Skupštine Republike Jakutije(Dom Narodne skupštine, Trg Nikole Pašića 13, sala 3)


VW ubrzava razvoj EV, ali očigledno "ubrzava" i podizanje cena - Auto Republika\nVW ubrzava razvoj EV, ali očigledno „ubrzava“ i podizanje cena\nMatična marka Volkswagen grupe je podigla ciljeve na srednjeročnom planu i obavezala se da ubrza tranformaciju s obzirom da redukovanje troškova donosi slobodna sredstva koja mogu da pojačaju SUV gamu, razvoj hibrida i potpuno električnih automobila.\nMarka će inicijalno razviti pet električnih modela pod I.D. oznakom, koji „na nišanu“ imaju Teslu. Pored toga, inicijativi će pripomoći i rastuća profitna marža, za koju se planira da dostigne između četiri i pet odsto prodaje 2020., što je više od prethodne procene.\n„Mi ćemo dodatno ubrzati preusmeravanje Volkswagena, nastaviti globalnu ofanzivu u oblasti električnih vozila i vredno raditi na optimizovanju troškova“, rekao je šef Volkswagen marke, Herbert Dis. „Mi znamo koji izazovi i dalje stoje ispred nas.“\nOživljavanje profita matične marke je vitalno kada je reč o najvećem svetskom proizvođaču automobila u smislu lečenja posledica dizel skandala i generisanja finansijske moći, koja je glavno oružje protiv seizmičkih potresa koji drmaju automobilsku industriju, koja mora da se povinuje političkim odlukama i preusmeri se na proizvodnju „bela tehnika“ automobila i razvijanje digitalnih servisa.\nNa Volkswagen se odnosi više od pola globalnih isporuka grupe, a on je ujedno ključan faktor u razvoju tehnologija za sestrinske marke, Audi, Škodu i Seat.\nVolkswagen marka će investirati 22,8 milijardi evra u narednih pet godina, uključujući nekih 6 milijardi evra na nove tehnologije i električne automobile. Dobar deo ovih sredstava će biti potrošen na planiranu I.D. liniju.\nNemačka marka će u ponudu za evropsko tržište staviti potpuno električni hedžbek 2020. godine, koji će cenovno biti ekvivalentan dizel verziji bestselera, Golfa, a zatim će uslediti I.D. Crozz SUV u SAD. Kompanija planira da proda 100.000 električnih i hibridno-električnih vozila 2020., rekao je Dis pred predstavnicima sedme sile.\nVolkswagenove povlašćene akcije su napredovale 0,8 odsto na 178,1 evro na Frankfurtskoj berzi, što je peto povećanje u poslednjih šest zasedanja. Poverenje investitora prevazilazi krizu izazvanu dizel skandalom, što je pomoglo nadoknađivanju gubitaka generisanih od izbijanja afere u septembru 2015.\nMarka očekuje ostvarivanje rekordne prodaje „značajno više od šest miliona vozila“ ove godine, što bi nadmašilo prošlogodišnji rekord od 5,99 miliona. Ono na šta VW računa su tri ključna tržišta – Kina, Evropa i SAD.\nDa bi se generisala sredstva neophodna za finansiranje razvoja električnih automobila, Volkswagen će proširiti portfolio unosnog SUV segmenta na 20 modela do 2020., uz očekivanja da će se na njega odnositi oko 40 odsto obima prodaje, sa sadašnjih 14.\nBiće lansirano više od 10 potpuno ili delimično „baterijskih“ modela u Kini, u istom vremenskom okviru.\nDok se drugi proizvođači automobila suočavaju sa velikim gubicima zbog razvoja električnih vozila, VW-ova nova gama će „pomoći da se obezbede ciljevi vezani za visinu marži“, rekao je Dis. „Kroz efekte visokih razmera i optimizovanim platformama u smislu troškova, mi ćemo naše električne automobile učiniti mnogo profitabilnijim u odnosu na konkurenciju“, dodao je on.\nVolkswagen cilja da skine Teslu sa vodećeg mesta proizvođača električnih automobila, i to prodajom od milion vozila pogonjenih čisto na baterije, na globalnom planu, do 2025. Tesla će sa Modelom 3 ući na dodatna tržišta, ali kompanija i dalje ima velikih problema sa tržišnim lansiranjem ovog modela, koji odnosi ogromna sredstva.\nVW je prošle godine potpisao veoma važan ugovor sa predstavnicima radne snage, što je doprinelo uštedi od 1,9 milijardi evra. Kompanija je pojednostavila proces proizvodnje, a ukinuće 14.000 radnih mesta, u najvećoj meri kroz parcijalno penzionisanje. Redukovanje troškova je deo nastojanja da se pojača produktivnost u „skupim“ Volkswagenovim fabrikama, i to za 25 odsto do 2020.\nVolkswagen je ostvario povećanje produktivnosti od 7,5 odsto ove godine, saopštila je kompanija u utorak. Takođe, ukinuti su neprofitabilni modeli poput Phaetona, Sciroccoa i verzije Pola sa troje vrata, dok je ubrzan razvoj novih SUV modela, da bi se ugrabio što veći deo tržišnog kolača u tom najprofitabilnijem segmentu automobilske industrije danas, gde je VW godinama kaskao za konkurencijom.\nPre mesec dana, nemačka marka je za nijansu povećala ekstremno konzervativne ciljeve vezane za marže, isključujući specijalne stavke za ovu godinu, tako da se sada očekuje „umereno premašivanje“ finansijskih limita između 2,5 i 3,5 odsto. Dobit iz poslovanja, u smislu proporcije sa prihodima, iznosi 4,3 odsto nakon prvih devet meseci ove godine.\nIsporuke na globalnom planu su porasle za više od 3 odsto, na 5,04 miliona vozila u prvih 10 meseci tekuće godine, čemu je pripomogla velika potražnja na najvećem tržištu za nemačku marku – Kini. Dis je potvrdio da Volkswagen svoj oporavak u velikoj meri može da zahvali pozitivnom ekonomskom okruženju. „Nema garancije da će se to nastaviti“, dodao je on.\nPozdravljamo VW-ov napredak, uz iskrene želje da uspe u svojim nastojanjima. Nadamo se da opšte povećanje cena automobila Volkswagena, Škode i Seata nije deo „globalne strategije“ i „generisanja sredstava“, već da ima svoje realno ekonomsko objašnjenje. Nadamo se takođe da ćemo uskoro dobiti odgovor i na to pitanje, jer je pomalo neverovatno da jedan Volkswagen Polo sa trocilindarskim motorom i petostepenim manuelnim menjačem košta preko 20.000 evra, uz svo uvažavanje marke i kvaliteta dotičnog vozila. S druge strane, jedna Honda Civic sa turbo motorom od 180 ks, šestostepenim manuelnim menjačem i mnogo bogatijom opremom košta tek 4.500 evra više, a znamo kako se na listama kvaliteta kotira VW u odnosu na Hondu. Da sve nije slučajno dokazuje i testirani VW Arteon sa 2,0-litarskim TDI motorom od 150 konja, sa cenovnom etiketom od čak 52.000 evra. Poređenja radi, za taj novac se može kupiti BMW 330i xDrive slične opremljenosti.\ntags: EV I.D. izdvojeno tržišna ofanziva volkswagen\nprevious PSA zahteva povraćaj polovine novca od GM-a\nnext Opel gubi 10.000 evra po prodatoj Amperi-e?\nAnaliza: Volkswagen i Klub prvih mačića\n05/07/2021 - 09:47


Grčka prodaje obveznice kako bi izbegla stečaj\nVlada u Atini danas je prodala obveznice u vrednosti od preko 5 milijardi dolara u cilju izbegavanja stečaja kasnije tokom nedelje\nOsiromašena Grčka prikupila je dovoljno novca za izbegavanje bankrotstva, koje je pretilo kasnije ove nedelje.\nVlada u Atini danas je prodala obveznice u vrednosti od preko 5 milijardi dolara, što će joj uz druga sredstva omogućiti da u petak namiri finansijske obaveze u vrednosti od preko 6 milijardi dolara.\nNešto ranije, Grčka je usvojila još jednu rundu mera štednje koje su tražili medjunaordni kreditori kao uslov za pružanje nove tranše drugog kredita u poslednje dve godine, u vrednosti od 40 milijardi dolara. Ministri finansija 17 zemalja evrozone tek treba da joj odobre ta sredstva, ali je francuski ministar finansija Pjer Moskovici rekao kako bi to trebalo da se dogodi pre kraja novembra.\nMinistri finansija odobrili su plan da se rok Grčkoj za smanjenje duga produži do 2016. Medjutim, ekonomija te zemlje je u veoma lošem stanju, sa više od četvrtine radne snage bez zaposlenja. 2013. Grčka će ući u šestu godinu recesije.\nEvropski lideri kažu da žele da Grčka ostane u evrozoni. Ekonomski analitičar Robert Halver iz Bader banke rekao je da je mogućnost da Atina napusti evrozonu sada stvar prošlosti.


Vesti online / Vesti / Svet / Portugalija: Vatrena stihija "guta" šume\nPortugalija: Vatrena stihija "guta" šume\nEPA/ FILIPE FARINHA\nŠumski požari bukte u Portugaliji\nZbog katastrofalnih požara koji su prošle godine pogodili Portugaliju i u kojima je stradalo 114 osoba, službe civilne zaštite poslale su putem SMS-a upozorenje građanima na rizik od požara u pojedinim regionima, uključujući region oko Lisabona, prenosi AP.\nU odmaralištu nedaleko od Lisabona, popularnom Kaškaišu električna mreža preopterećena je zbog velike upotrebe klima uređaja, zbog čega je u petak uveče došlo do nestanka struje na nekoliko sati.\nU Lisabonu, izmerena je temperatura od 43 stepena.\n* Toplotni talas "topi" Evropu\n* Stanovnici Matija napali grčkog ministra: Pustili ste ljude da izgore\n* Objavljen snimak nakon gašenja požara u pojedinim grčkim mestima (Video)\nSamo ove nedelje u Španiji je umrlo troje ljudi od posledica visoke temperature - dve osobe su preminule od toplotnog udara u Mursiji na jugoistoku, dok je jedan muškrac preminuo u Barseloni.\nU požaru koji je izbio nedaleko od Madrida dve osobe su povređene a šest kuća je oštećeno.\nProšlog meseca u Grčkoj je u istočnoj Atiki od požara stradala 91 osoba.\nNajteža suša u poslednjih 10 godina uzrokovala je sušenje reka u Holandiji i pogodila poljoprivrednike u Nemačkoj.\nU Skandinaviji temperature su do pre nekoliko dana bile veoma visoke temperature - u Švedskoj su zabeležene rekordne temperature, kao i u Finskoj u kojoj je živa dostizala 30 stepeni, iako je prosecna temperatura za to doba godine 19.\nZbog toga je jedan supermarket u Helsinkiju, u kome svega nekoliko kuća poseduje klima uređaje, pozvao .\nEKONOMIJA Evro obogatio Nemačku, a osiromašio Evropu\nSVET Ko su najveći pobednici, a ko gubitnici evropskog poprišta\nEKONOMIJA Evropska godina užasa: Siromaštvo, nezaposlenost i život bez perspektive\nSVET Glas naroda: Nema pregovora sa separatistima (VIDEO)


Dobra dinamika radova na izgradnji objekta za praktičnu nastavu /VIDEO/ - NTV Arena Bijeljina\nNakon što su 40 godina učenici Tehničke škole “Mihajlo Pupin “, praksu obavljali u prostorijama koje se nalaze u centru grada, u martu je počela izgradnja zgrade, u sklopu škole, u kojoj će biti radionice za praktičnu nastavu. Projektom je predviđena izgradnja devet radionica, za šta je gradska uprava obezbijedila oko 1,5 miliona KM. U školi pored boljih uslova za odvijanje praktične nastave koji će biti omogućeni izgradnjom novog objekta, očekuju i bolje rezultate svojih učenika.\nDirektor Tehničke škole “Mihajlo Pupin” Milenko Maksimović ističe da će izgradnja novih i savremenih radionica znatno olakšati izvodjenje praktične nastave predavačima i učenicima. Uz kvalitetniju praktičnu nastavu, otvoriće se i mogućnost za otvaranje novih zanimanja, sve u skladu sa potrebama tržišta rada\nU novim radionicama će svoje mjesto naći i CNC mašine, koje škola do sada nije posjedovala, koje će učenicima omogućiti bolju i savremeniju pripremu za buduća zanimanja\nPlanirano je da do početka ove školske godine bude završena prva tzv. siva faza radova a očekuje se da finalni radovi budu završeni u naredne dvije školske godine. Sredstva za realizaciju ovog projekta obezbijedila je gradska uprava.\nPodsjetimo, učenici Tehničke škole postižu zapažene rezultate na brojnim takmičenjima, što je prošle godine prepoznala i Mreža savjeta učenika BiH, pa je upravo Tehnička škola Mihajlo Pupin u Bijeljini dobila priznanje za najbolju školu u konkurenciji 292 škole u Srpskoj i Federaciji BiH.\nTags: bijeljina, prakticna nastava, tehnicka, tehnicka skola\nDanas toplo i sparno uz kišu i pljuskove, do 33 stepena


Veliki potencijal za ulaganja u zeleni rast – AGRO VESTI by agronews.rs\nHome Vesti Evropska unija Veliki potencijal za ulaganja u zeleni rast\nNov 3, 2013 | Evropska unija, Klimatske promene, OIE, Srbija, Vesti, Zaštita životne sredine, Životna sredina\t|\nŠirom sveta klimatske promene nameću potrebu za ekonomskim, regulatornim i tehnološkim promenama ali i pružaju velike investicione mogućnosti privatnom sektoru, ukazuju analitičari Međunarodne finansijske korporacije (IFC), članice grupe Svetska banka. U izveštaju o prelasku na zeleni rast u 49 zemalja u razvoju Evrope koje beleže brz rast, Centralnoj Aziji i Bliskom istoku (EMENA) navodi se da je taj region energetski najneefikasniji u svetu.\nEmisija ugljen dioksida (CO2) i potrošnja energije u regionu EMENA, kako se navodi u izveštaju IFC, slična je po obimu onoj u Severnoj Americi ali da EMENA ima za 35% manji bruto domaći proizvod (BDP). Pri tome je u regionu EMENA više od polovine svetske nafte i tri četvrtine gasa a tu su i četiri najveća proizvođača nafte i gasa – Saudijska Arabija, Rusija, Iran i Katar. Međutim, niske domaće cene energije, kao rezultat bogatstva u energentima, dovele su do neefikasne potrošnje.\nVelika emisija štetnih gasova i ogromna i neefikasna potrošnja predstavljaju priliku i u izveštaju koji je IFC uradio sa konsalting firmom AT Kerni (Kearney) potencijal za investicije u regionu procenjuje se na 640 milijardi dolara. Ukoliko vlade u regionu uvedu mnoge od regulatornih reformi koje trenutno razmatraju, potencijal za ulaganja mogao bi da dostigne i 1.000 milijardi dolara.\n“Potencijali za ulaganja razlikuju se od zemlje do zemlje. Međutim, mogućnosti postoje širom regiona i na brojnim sektorima i idu od velikih infrastrukturnih projekata na sektoru hidro ili eolske energije do malih, poput uvođenja LED osvetljenja, ali svi imaju potencijal da privuku ulaganja i obezbede privlačan povraćaj (ulagaču)”, istakao je potpredsednik IFC za Evropu, Centralnu Aziju, Bliski istok i Severnu Afriku Dimitris Ciciragos.\nPrilike za investitore uključuju 270 milijardi dolara potencijalnih ulaganja u proizvodnju energije i to 150 milijardi u proizvodnju iz obnovljivih izvora, 70 milijardi u unapređenje prenosne i distributivne mreže i 50 milijardi u obnovu zastarelih termoelektrana.\nCiciragos ukazuje i na potencijal za investiranje ukupno 240 milijardi dolara u energetsku efikasnost komercijalnog i potrošačkog sektora kroz mere koje podržavaju uvođenje LED osvetljenja, štedljivih uređaja i “zelenih” zgrada.\nModeli za ulaganja u energetsku efikasnost u regionu EMENA biće različiti, od kreditnih linija komercijalnih banaka preko finansiranja ulaganja malih preduzeća, npr. u bojlere na solarnu energiju, do javno privatnog partnerstva za projekte upravljanja otpadom ili osvetljenja ulica.\nU evropskim zemljama koje beleže brz rast od Baltika do Balkana prilike za ulaganja u “pametne” projekte koji umanjuju posledice klimatskih promena usko su povezane sa političkim i regulatornim približavanjem EU.\nU tom regionu, kao i u Zajednici Nezavisnih Država (ZND), decenije nedovoljnih ulaganja i industrija koja troši mnogo energije pogoršali su situaciju a očekuje se da do 2035. godine tražnja energije, ako se ne promeni sadašnja politika, poraste za trećinu.\nRegion koji obuhvata zemlje istočne, centralne i jugoistočne Evrope izašao je iz ekonomske stagnacije i neizvesnosti nakon burnih devedesetih i okrenuo se Evropskoj uniji i njenim politikama i regulativama.\nS obzirom da na politike tih zemalja utiču politike EU, poput klimatskog ili energetskog paketa, prilike za investitore u klimatski “pametne” projekte rastu širom regiona.\nPotencijal za ulaganja u “pametan” biznis u evropskim zemljama koje beleže brz rast uključujući Tursku u IFC procenjuju na više od 232 milijarde dolara. Trećina procenjenog potencijala, odnosno 76 milijardi dolara, u domenu je obnovljivih izvora energije a tek nešto manje, 60 milijardi, u povećanju energetske efikasnosti u zgradama.\nU izveštaju se ističe da su “nove” članice EU i zemlje kandidati – Srbija, Crna Gora, Makedonija i Turska, evropske propise iz domena zaštite životne sredine stavile među prioritete i primeri dobre prakse su mnogobrojni.\nMeđu nabrojanim dobrim primerima ulaganja industrije u unapređenje ekoloških performansi je i Lafarž (Lafarge), koji je poboljšao stanje u fabrici cementa u Beočinu instaliranjem pogona za spaljivanje čvrstog komunalnog i industrijskog otpada.\nAnalitičari IFC procenjuju da mogućnosti za ulaganja u obnovljive izvore energije u istočnoj i jugoistočnoj Evropi dostižu 76 milijardi dolara uključjući 12 milijardi u biomasu, 18 milijardi u solarnu i 35 milijardi u energiju vetra.\nIstovremeno su se nastojanja EU da podstakne proizvodnju energije iz obnovljivih izvora odrazila na zemlje van tog bloka i članice Energetske zajednice usvojile su ciljeve u proizvodnji “zelene” energije slične Unijinim. Dostizanje tih ciljeva zahtevaće znatne investicije privatnog sektora.\nU izveštaju se ukazuje i na značaj regionalnog povezivanja energetskog tržišta za optimizaciju resursa, smanjenje negativnog uticaja na okolinu, snižavanje cena struje.\nKada je reč o “zelenoj” gradnji, potencijal za ulaganja u istočnoj Evropi premašuje 11 milijardi dolara, u Turskoj dostiže devet milijardi a u jugoistočnoj Evropi 3,7 milijardi.\nU IFC ocenjuju da ulazak u EU jednih i približavanje Uniji drugih evropskih zemalja koje beleže brz rast može da predstavlja “dvosekli mač” jer ekonomske nedaće zone evra deluju i na susedne ekonomije. Međutim, bliže veze sa EU za rezultat imaju veću otvorenost za direktne strane investicije i “glasnije” ukazivanje na eventualne neregularnosti.\nIFC zaključuje da su još uvek veliki intenzitet korišćenja energije, uz rastuću tražnju i tekući proces približavanja propisima EU, doprineli rastu prilika za investiranje u regionu od Baltika do Balkana.\nInače, Svetska banka je nedavno procenila da bi ulaganja u obnovljive izvore energije u svetu mogla da budu utrostručena do 2030. godine, na 1,2 hiljade milijardi dolara sa 400 milijardi godišnje, kako bi se obezbedio pristup energiji za sve.\nIstovremeno u UN procenjuju da će četiri od pet dolara uloženih u borbu sa klimatskim promenama morati da dođe iz privatnih izvora.\nTags: klimatske promeneobnovljivi izvori energijesvetska banka. ifczaštita životne sredine


Vrata i namještaj iz Mrkonjić Grada osvojili evropsko tržište – Klik Jajce\nNamještaj, parket i sobna vrata samo su neki od proizvoda firme „Iskra“ iz Mrkonjić Grada koji su osvojili kupce širom Evrope. Bračni par Jović prije 17 godina osnovao je porodičnu firmu koja danas zapošljava 40 radnika i snabdijeva kupce u više od 20 zemalja svijeta.\nVlasnik Miloš Jović, sa suprugom Vinkom, osnovao je 1991. godine preduzeće „Iskra“ u Drvaru, da bi nakon određenog vremena proizvodnju preselili u selo Podbrdo, nadomak Mrkonjić Grada.\n„Naše preduzeće osnovali smo kao privatnu porodičnu firmu koja se na početku bavila isključivo trgovinom na veliko i malo, a danas se bavimo samo proizvodnjom“, istakao je Jović.\nTokom prvih godina postojanja, u „Iskri“ su radili samo članovi porodice Jović, ali rastom kompanije, rastao je i broj radnika.\n„U početku smo bili samo mi iz porodice, da bi se razvojem preduzeća, kao i rastom proizvodnje, povećao i broj radnika. Trenutno zapošljavamo oko 40-ak radnika“ , rekao je Jović.\nProizvodi po kojima je „Iskra“ prepoznatljiva su sobna vrata, ulazna sigurnosna vrata, protivpožarna vrata, parket, masivni i višeslojni pod. Ovi proizvodi predstavljaju temelj na kojem počiva preduzeće.\nPored toga, iz mrkonjićkih pogona izlazi i moderan i visokofunkcionalan namještaj, kuhinje, plakari, kancelarijski namještaj, kao i sav nameštaj po mjeri i želji kupaca.\nU njihovoj ponudi se nalazi i ekskluzivni visokokvalitetni tapacirani namještaj izrađen od najkvalitetnijih štofova i prirodne kože, te opreme svjetski poznatih brendova kao što su EGGER, FUNDERMAX, KRONOSPAN, BLUM, HETTICH i GRASS.\nSve proizvode većinom izvoze u zemlje regije i u inostranstvo, prilikom čega čak 97 odsto njihovih proizvoda završi u Americi, zapadnoj Evropi i Srbiji.\nPored proizvodnje finalnih proizvoda, ovo preduzeće u svojoj ponudi ima i polugotove proizvode od drveta, a bavi se i obradom drveta u pilani koja posluje u okviru preduzeća. Pored piljenja i blanjanja drva, odnosno proizvodnje rezane građe, vrše i impregnaciju drveta.\n„Kompletnu našu proizvodnju izvozimo, bilo da se radi o polugotovim ili gotovim proizvodima. Mali dio proizvoda plasiramo na domaće tržište“, naveo je Jović.\nOd kada je osnovano, preduzeće bilježi pozitivne rezultate. Nikada nije blokirano na bilo koji način, nema dugovanja.\n„S obzirom na uslove u kojima poslujemo i u kojima je veoma teško opstati, možemo reći da imamo dosta solidan rezultat u poslovanju. Bitno nam je da budemo uvijek u plusu, da naša proizvodnja teče bez ikakvih prepreka“, rekao je Jović.\nKada su u pitanju poteškoće sa kojima se susreću, prije svega, ističu nabavku sirovina.\nNavode da su tokom 2018. godine od „Šuma Republike Srpske“ dobili svega 47 odsto ugovorenih količina drvnih sortimenata, te da im je upravo to najveći problem sa kojim se susreću.\nSvake godine smanjuje se količina sirovine koja im je potrebna, čime su njihovi budući planovi o razvoju proizvodnje neizvjesni.\n„Naša proizvodnja zavisi od isporuke sirovine, ukoliko to koči, koči i naša proizvodnja, a s tim i budući planovi i dalji razvoj“, ističe Jović.\nKao i većinu poslodavaca u BiH, i ovo preduzeće muku muči sa nedostatkom kvalifikovanog kadra.\n„Sve je manje radnika koji su stručni za posao kojim se mi bavimo. Sigurno bi zapošljavali i više radnika kada bi našli osposobljenost koja nam je potrebna“, naglasio je Jović.\nObjava Vrata i namještaj iz Mrkonjić Grada osvojili evropsko tržište pojavila se prvi puta na Jajce Online.\nTurizam je razvojna šansa Bosne i Hercegovine\nOsumnjičeni vlasnici “sarajevskih kafana” priznali krivicu, pritvor za…\nVrijeme je isteklo. Molimo osvježite i unesite CAPTCHA vrijednost. 6 + 3 =


Vreme 922 - Meridijani\nLuizijana: Najveći egzodus\nSve svetske agencije prenele su da je uragan Gustav poštedeo Nju Orleans, meku džeza koja se jedva oporavila od uragana Katrina od pre tri godine. Gustav je besneo obalom Zaliva, padala je strašna kiša i duvao jak vetar, ali se svom silinom uputio ka Luizijani. Gradonačelnik Nju Orleansa Rej Negin kaže da je grad ostao gotovo bez ijednog drveta, uz upozorenje da bi uragan Gustav mogao svom snagom da se obruši na oblast zapadno od reke Misisipi. Procenjeno je da je oko 10.000 ljudi ostalo u gradu za vreme oluje, dok je oko dva miliona ljudi napustilo priobalje. Ovaj egzodus opisan je kao najveća evakuacija stanovništva u istoriji SAD. Prema podacima energetskih kompanija, oko 50 odsto stanovnika Nju Orleansa ostalo je bez struje. Zvaničnici kažu da nije bilo krađa, provala i sličnih razbojništava kao za vreme Katrine; samo je jedna osoba uhapšena zbog pokušaja krađe. Gradski zvaničnici saopštili su da je sistem obalskih nasipa "u dobrom stanju" uprkos radovima i saniranju štete od uragana Katrina. Guverner Luizijane Bobi Džindal pozvao se na nepotvrđene izveštaje da su tri pacijenta umrla dok su ih prebacivali u bolnicu, ali da njihova bolest nije izazvana uraganom. Pentagon je odobrio slanje 50.000 rezervista, a već je oko 14.000 vojnika raspoređeno duž Zaliva, dok konvoj Nacionalne garde krstari siromašnim delovima grada kako bi se izbegla anarhija. Predsednik Džordž Buš prilično je zaokupljen ovom temom, budući da je zbog neadekvatne pomoći države od uragana Katrina stradalo mnogo više ljudi – 1800 mrtvih i na hiljade beskućnika. "Koordinacija tokom ove oluje mnogo je bolja nego tokom Katrine", rekao je Buš dok je bio u poseti Ostinu, država Teksas.\nNa konvenciji republikanaca duvali su čudni vetrovi, stvarni i politički, pa se tako pojavila i vest koja naoko nema nikakve veze sa politikom. Naime, saradnica predsedničkog kandidata Džona Mekejna, Sara Palin, saopštila je prvog dana konvencije da je njena 17-godišnja ćerka Bristol Palin trudna, da će roditi bebu i da će se udati za budućeg tatu. Sara Palin, guvernerka Aljaske, odabrana je za bliskog saradnika predsedničkog kandidata Džona Mekejna sa namerom, kako mnogi smatraju, da privuče ženske glasače, odnosno da preusmeri glasove razočaranih Hilarinih "glasačica" ka Mekejnu. Sara Palin je na konferenciji za novinare rekla da im je ćerka rekla za bebu, kao i da ih je vest zatekla, odnosno da im je ćerka porasla brže nego što su planirali. "Ponosni smo na to što je Bristol odlučila da rodi bebu i što ćemo postati baba i deda", rekla je dok je stajala pored muža Toda. Nagađa se da ova porodična objava ima veze sa govorkanjima među liberalnijima da je Bristol zapravo majka guvernerkinog petog deteta, dečaka Triga.\nBangkok: Vanredno stanje\nU glavnom gradu Tajlanda proglašeno je vanredno stanje zbog, kako izveštavaju agencije AFP i Rojters, najgoreg uličnog nasilja u poslednjoj deceniji. Navodi se da je poginulo četvoro, dok AFP izveštava o jednom poginulom i desetini povređenih pristalica i oponenata premijera Samaka Sundarveja. Protesti u kojima se traži premijerova ostavka traju već nedelju dana i za to vreme je hiljade ljudi okupiralo vladin kompleks zgrada. Premijer je pretio demonstrantima upotrebom sile na konferenciji za novinare koju je prenosila državna televizija. "Oni moraju biti uklonjeni iz zgrade Vlade. Nisam imao izbora osim da proglasim vanredno stanje u Bangkoku da bih rešio problem ", rekao je premijer. Sledeći njegov potez bio je još oštriji: dao je odobrenje vojsci da rasturi svaki skup veći od pet osoba. Međutim, lider Narodne alijanse za demokratiju dao je suprotne instrukcije okupljenoj masi – da ostanu, i tako je došlo do krvavog sukoba. "Nemojte biti uplašeni zbog vanrednog stanja", rekao je medijski mogul Sondi Limtongkul na protestu. Tajlandska policija pridružila se vojsci u odbrani reda i mira u državi koja je doživela 18 vojnih pučeva od 1932. godine kada je okončana apsolutistička monarhija. Aktivisti optužuju Samaka da radi u korist nekadašnjeg premijera Taksina Šinavatre, koji danas živi u izgnanstvu u Velikoj Britaniji nakon što je svrgnut sa vlasti u sličnim protestima pre dve godine. Njegovi saradnici i dalje sede u parlamentu, a veruje se da je sadašnji premijer na vlast došao zahvaljujući podršci svog prethodnika.\nTokio: Poraženi premijer\nJapanski premijer Jasuo Fukuda najavio je da će dati ostavku, rekavši da je njegovoj zemlji potreban "svež početak" nakon godinu dana bespoštedne borbe sa opozicijom. Iznenađujuću najavu premijera analitičari tumače kao posledicu njegovog neuspeha da obezbedi javnu podršku za vladu uprkos donošenju paketa stimulativnih ekonomskih mera. Fukuda je bio kritikovan zbog strategije za medicinsku negu starih lica, i tim povodom priznao je da je "poražen" u borbi sa problemima druge najveće svetske ekonomije. "Odlučio sam da dam ostavku. Potrebno nam je novo prestrojavanje u parlamentu", kazao je Fukuda na konferenciji za novinare. "Smatram da će biti sasvim drugačije ukoliko neka nova osoba preuzme brigu o zemlji." Objasnio je da će njegova Liberalno-demokratska stranka (LDP) održati interne izbore za njegovog naslednika. Fukuda nije pozvao da se održe opšti izbori, koji su po zakonu predviđeni za sledeću godinu. Pretpostavlja se da će njegov naslednik najverovatnije biti Taro Aso, bivši ministar spoljnih poslova, poznat po svojoj harizmi i konzervativizmu. Fukuda, s druge strane, ostaće zapamćen kao veoma umeren političar koji je pokušao da uspostavi tradicionalno nestabilne odnose sa Kinom, ali i kao iskren čovek koji je otvoreno govorio o svom nedostatku harizme.


Mjere Vlade ublažile negativne posljedice po privredu; Građani da kupuju domaće\nNegativne posljedice pandemije virusa korona, kojima su izložene sve privredne grane u Republici Srpskoj, znatno su ublažene mjerama Vlade Srpske, prilagodljivošću ovdašnjih preduzeća i dobrom procjenom banaka, ocijenili su učesnici emisije Aktuelno na RTRS.\nDanas počinje nova sezona u fudbalskoj Ligi šampiona.Titulu brani Bajern Minhen.\nDa biste vodili zdrav životni stil, važno je da se hranite zdravo, da vježbate i da budete aktivni, ali i da naučite i da se opustite. Previše ljudi misli da zdrav životni stil znači da treba da se odreknete svega što volite. Iako je odricanje dio jednačine, to ne znači da treba da umanjite kvalitet svog života.


Potpredsednik Sportskog saveza čestitao somborskim biciklistima – My WordPress Website\nPotpredsednik Sportskog saveza čestitao somborskim biciklistima\nTOPICS:Biciklistički tim S-team SomborKonferencija za medijePotpredsednik SSGS Miloš AleksićSportski savez grada SomboraTrener biciklista Marko Sudarić\nU prostorijama Sportskog saveza grada Sombora održana je konferencija za medije na kojoj su predstavljeni najnoviji rezultati biciklističkog tima S-team i reprezentacije Srbije.\nPotpredsednik Sportskog saveza, Miloš Aleksić je somborskim biciklistima čestitao poslednje uspehe, poželevši im nastavak dobrog rada i još bolje rezultate.\nTrener somborskog tima i selektor omladinske/juniorske biciklističke reprezentacije Marko Sudarić se zahvalio na čestitkama, istakavši da su naši biciklisti Sara Popuča, Ivana Vilim i Veljko Stojnić odlično radili, te da je zadovoljan postignutim rezultatima u Danskoj, Mađarskoj i Rumuniji. Najveći uspeh je postigao Veljko u Danskoj, koji je na hronometru bio osmi,a to jedan od tri najveća rezultata u istoriji srpskog biciklizma na evropskim prvenstvima. Jedan od šest rezultata od top deset Srbije koji smo ikada imali na velikim takmičenjima. Ivana Vilim je na evropskom prvenstvu u Italiji bila 36-ta, a Sara 58-ma u Đeru na Olimpijskim igrama mladih.\nOsvrnuvši se na rezultate sa Balkanijade u Rumuniji, Sudarić je kazao da smo imali tri predstavnika, bili najbrojniji klub, a osvojili četiri medalje. To je ukupno deveta medalja sa Balkanijada somborskih biciklista za četiri godine. Sara je na hronometru na drumu bila dva puta sedma, dok je Ivana osvojila dva srebra, što je fenomenalan i veliki rezultat za nju, nas kao klub i reprezentaciju. Veljko je osvojio četvrtu titula za redom u hronometru, a time smo i zaokružili juniorsko/kadetski nastup – istakao je Sudarić.\nDo kraja sezone nije puno ostalo, dve do tri trke u Srbiji, a Veljku preostaje i nastup na Svetskom prvenstvu u Norveškoj. „Rezultat će zavisiti i od opreme, sa kojom se dosta „kuburi“, a ukoliko se i ne nabavi nova oprema, ostaje nam da se uzdamo u sreću i Veljkove sposobnosti” – zaključio je Marko Sudarić.\nOdržan prvi međunarodni šahovski turnir Sombor – Osijek\nOdlaže se mala “Olimpijada”


RTRS I BNTV: Polovična pravda za Davida Dragičevića | Analiziraj.ba\nRTRS I BNTV: Polovična pravda za Davida Dragičevića\nPlus nedjelje RTRS Nijedan izvještaj ne izdvajamo. BNTV Cjelonedjeljno izvještavanje o protestnim okupljanjima u Banjoj Luci i nekoliko gradova u RS-u na kojima porodica i građani zahtijevaju punu istinu o okolnostima smrti Davida Dragičevića. Osim stavova građana gledaoci su bili informisani i o stavovima predstavnika policije, pravosuđa ali i duboko podijeljene političke javnosti vezano za ovaj slučaj i ukupnu sigurnosnu situaciju u Banjoj Luci, ali i ostatku RS-a. Minus nedjelje RTRS Način na koji se uredništvo Dnevnika opredijelilo da javnost “informiše” o slučaju “David Dragičević” do kosti je ogolio činjenicu da je javni RS-ovski medijski servis sve samo ne javni. I sve samo ne u službi javnosti, građana i njihovih interesa. Iako u konačnici ni uredništvo Dnevnika 2 nije moglo da ignoriše svakodnevna protestna okupljanja u Banjoj Luci na kojima se traži razjašnjenje okolnosti smrti ovog mladića, fokus onoga što je gledaocima predočeno nisu bili zahtjevi ni porodice ni građana. Umjesto toga tek “servisne” izjave ministra policije, saopštenja Okružnog tužilaštva i neuvijeno insinuiranje da sve to ima političku pozadinu s potpisom opozicije. BNTV Nijedan izvještaj.\nBHT1 I FTV: Različito o saslušanju u Kongresu, slično o EU perspektivi BiH\nJavni servis RS-a ponovo je pokazao koliko je otuđen od građana. Na RTRS-u skupovi podrške porodici Davida Dragičevića gotovo da i ne postoje. Srećom da postoji i BNTV\nRTRS: Prešućen najvažniji događaj u RS-u\n16. – 22. april 2018.\nKASNO I NEDOVOLJNO: Dnevnik 2, 21. april, tek u trinaestoj minuti vijest nešto duža od 30 sekundi u kojoj je gledaocima saopšteno da je u Banjoj Luci održan protest na kojem je zatražena “pravda za Davida”. O tome da se na centralnom gradskom trgu okupilo više hiljada građana koji su poslali jasnu poruku da traže istinu o smrti mladića Davida Dragičevića i život za svoju djecu, sebe i sugrađane u sigurnom gradu – nije rečeno niti riječi. Umjesto toga tek tvrdnja da policija i pravosuđe “istragu o ovom slučaju vode u skladu sa zakonom”.\nKOLIKO LJUDI TREBA: A mi pitamo uredništvo javnog medijskog servisa RS-a koliko se to ljudi trebalo okupiti na protestu te subote u Banjoj Luci pa da isti bude u najavi vijesti dana? Pitamo i kako u današnje vrijeme, kada zahvaljujući razvijenim tehnologijama nema tog događaja o čijem se sadržaju javnost ne može informisati objektivno i pravovremeno iz različitih izvora, RTRS misli da istinu skrije od javnosti?\nGLASNOGOVORNIK VLASTI: No kada se analizira sadržaj onoga što je u tom Dnevniku 2 emitovano, potpuno je jasno da je RTRS, kao glasnogovornik vlasti, po ko zna koji put pokušao pažnju javnosti skrenuti sa svakodnevnih problema i interesa građana. Otuda i ne čudi što je udarna vijest bila emitovanje komentara predsjednika bh. entiteta RS Milorada Dodika o “ratnohuškačkim izjavama lidera SDA Bakira Izetbegovića”. Dodik, pri tom, u vezi Izetbegovićeve izjave o proizvodnji oružja u namjenskoj industriji Federacije BiH, nije ništa novo rekao, kao što ništa novo u svojim komentarima nisu kazali ni drugi sugovornici novinara. Iz svega se, stoga, nameće samo jedan zaključak: da je, a uvjereni smo potpuno bezuspješno, pokušano banjalučko okupljanje građana gurnuti ne u drugi, nego ko zna koji plan, kao da nije istinski dio stvarnosti i jasnog nezadovoljstva građana.\nPOREZI I POTRAŽIVANJA: “Prijeti li Upravi za indirektno oporezivanje (UIO) BiH blokada računa – Srpska odlučna da naplati svoja potraživanja”, riječi su kojima je u Dnevniku 16. aprila najavljen izvještaj o ovoj temi. Iako je sam izvještaj na osnovu izjava portparola UIO BiH, a koji se poziva na zakonska rješenja o radu ove institucije, pokazao da Pravobranilaštvo RS ne poznaje ovu oblast, pa traži blokadu računa UIO, iako o raspodjeli prihoda od indirektnih poreza odlučuje Upravni odbor UIO, to za novinare RTRS-a nije bitno. Upravo kako vlast ovog entiteta insistira da joj se vrati njen novac, tako se to prenosi i javnosti, bez dovođenja u pitanje potpuno pogrešnog adresiranja odgovornosti za ovaj slučaj.\nEMOTIVNA OSJEĆANJA GLASAČA: Jedna od tema kojom su se novinari bavili jesu i izmjene Izbornog zakona BiH kojima je predviđena elektronska kontrola glasačkog procesa. Za sagovornike se biraju, osim delegata u Domu naroda Ognjena Tadića, koji navodi da će izmjene podržati, članovi SNSD-a koji se istom protive. Zanimljiva je i izjava predstavnika Agencije za zaštitu ličnih podataka koji protivljenje zakonskim izmjenama obrazlaže “emotivnim osjećajima glasača”.\nIZVJEŠTAJ ZAČINJEN CINIZMOM: RTRS ne bi bio to što jeste kada njegovi novinari ne bi vlastite opservacije iznosili tokom izvještavanja. Tako Gvozden Šarac, u prilogu o radu Vijeća ministara koji je podnio predsjedavajući Denis Zvizdić, cinično konstatuje da “ako je Vijeće ministara BiH toliko dobro radilo, čudno je da BiH već nije članica Evropske unije”. Šarac, istina, navodi da je Zvizdić nezadovoljan koordinacijom s entitetskim vladama, ali odmah kao protutežu tome emituje izjavu premijerke RS-a. Koja bez mnogo argumenata, ali s mnogo riječi, iznosi niz negativnih komentara na rad Vijeća ministara.\nBNTV: Istina o protestima\nDO KOLJENA POTUKLI RTRS: Da gledaocima u nedjelji iza nas ništa drugo nije ponudio, zbog načina na koji su u dnevnicima ove TV kuće svakodnevno informisani o protestnim okupljanjima u Banjoj Luci na kojima porodica i građani traže rasvjetljavanje smrti Davida Dragičevića, konstatujemo da su do koljena u profesionalnom izvještavanju potukli RTRS.\nSvima koji u subotu, 21. aprila, nisu mogli ili htjeli doći na protestni skup “Pravda za Davida”, BNTV je u Dnevniku ilustrovala količinu nezadovoljstva građana radom policije i pravosuđa i opravdanog straha za sigurnosno okruženje u kojem žive.\nPOLITIČKE TEME: Od političkih tema izdvajamo izvještaj sa neodržane sjednice Predstavničkog doma Parlamentarne skupštine BiH na kojoj se na zahtjev zastupnika SNSD-a trebalo raspravljati o, kako je navedeno,“ratnohuškačkoj retorici lidera SDA Bakira Izetbegovića”. Povod je, podsjećamo, Izetbegovićeva izjava o proizvodnji naoružanja u federalnoj namjenskoj industriji, odnosno da se “oružje proizvodi za izvoz, ali i za ne daj Bože”.\nU vezi s ovom sjednicom, novinarka Slađana Jašarević navela je ključni podatak o tome kako se istoj nisu odazvali ne samo zastupnici probosanskih stranaka nego nisu došli ni svi iz redova SNSD-a i DNS-a. I otvorila pitanje kako je to bilo ko iz rukovodstva Predstavničkog doma PSBiH mogao nekog primorati da sjednici prisustvuje, jer su za to bili optuženi od jednog od zastupnika SNSD-a?\nUKINUT ĆE SUD: U najavi događaja koji su na političkoj sceni bh. entiteta Republika Srpska obilježili 20. april, bila je i posjeta Milorada Dodika tvornici Alumina iz Zvornika. Povod su ponovna, po sudskoj presudi, najava blokade računa ove tvornice te izjava predsjednika RS-a da će, ako se to desi, “ukinuti sud u Zvorniku”. U tekstu na ekranu ta izjava bila je emitovana s upitnikom. Stoga, kada je to već izostalo u samom izvještaju, očekujemo da se uredništvo Dnevnika pozabavi pitanjem kako to bilo ko, pa i sam Dodik, može prijetiti ukidanjem jedne pravosudne institucije na osnovu vlastite prosudbe da li ista radi ili ne u skladu sa zakonom.\nOva izjava jeste još jednom potvrdila da je Ustavom garantovana nezavisnost pravosuđa u RS-u odavno krajnje upitna. Ali za nas i otvorila pitanje, pošto se preko nje u medijskom prostoru olako prelazi, da li to znači i odustajanje od propitivanja takvih stvova?\nOstavke rukovodstva JP Elektroprivreda RS jedna je od tema kojom su se mediji bavili u nedjelji iza nas. Umjesto izvještaja koji je prethodio ostavkama čelnih ljudi ERS-a, u Dnevniku 2 emitovanom 19. aprila gledaoci su imali priliku čuti komentar o ovom slučaju. U kojem se iznosi mišljenje da su razlog zbog kojih je ovaj slučaj iniciran od predsjednika RS-a, ne toliko poslovanje tog javnog preduzeća u 2017. godini, nego unutarstranačke borbe vladajućeg SNSD-a, a kako se u komentaru navodi, sve zbog kontrole nad profitom koji se u ERS-u ostvaruje.\nNačin izvještavanja o protestima građana Banje Luke na kojima se traži istina o okolnostima smrti Davida Dragičevića, koji traju više od tri sedmice i koji su kulminirali u subotu, 21. aprila, još jednom je ukazao na sve razlike uređivačkih politika centralnih dnevnika RTRS-a i BNTV-a. Nažalost, javni servis RS-a ponovo je pokazao koliko je otuđen od građana i da je od njegovog rada u interesu javnosti ostalo tek ime bez ikakvog sadržaja. Na drugoj strani, svima onima koji se ne mire sa činjenicom da je sigurnosna situacija u RS-u vidno pogoršana i da im policija ne garantuje da radi kako bi se to promijenilo, uredništvo BNTV-a dalo je prostor da svoje stavove javno iskažu.


POSLE PISANJA KURIRA TUTIN DOBIJA RENDGEN TEHNIČARE, GRAĐANI VIŠE NEĆE ČEKATI NA LEČENJE: Dr Ćorović: Hvala Kuriru!\nREPORTAŽA OBJAVLJENA U NAŠEM LISTU MNOGO POMOGLA\njelena s spasic 29.08.2021. 06:54h\nDom zdravlja u Tutinu, zahvaljujući pisanju Kurira, zapošljava tri rendgen tehničara, pa će stanovništvo ove opštine konačno moći bez čekanja da obavi sva neophodna snimanja i leči se. Ministarstvo zdravlja odobrilo je, nakon teksta u našem listu, da ova zdravstvena ustanova zaposli kadar koji im je nasušna potreba.\nEkipa Kurira bila je u Tutinu pre desetak dana i tada je dr Kemal Ćorović, direktor DZ Tutin, ispričao da, zahvaljujući donacijama iz dijaspore, imaju najsavremeniji skener i rendgen aparate, ali samo jednog tehničara, koji ne može na svemu tome da radi, pa narod mora da čeka na lečenje, a imaju svu opremu. Iako je, kako nam je tada rekao dr Ćorović, na zavodu u Tutinu troje nezaposlenih rendgen tehničara, i iako je mesecima slao molbe Ministarstvu zdravlja za dozvolu da ih zaposli, ništa se nije desilo. Sve dok reporterke Kurira nisu došle u Tutin. Pošto smo objavili reportažu u kojoj se dr Ćorović žali kako nema kadra, a medicinske sestre kukaju da nikako da dobiju zaposlenje za stalno, stigao je dopis iz Beograda.\n- Hvala Kuriru, zahvaljujući vama rešili smo veliki problem za građane Tutina. Od Ministarstva zdravlja dobili smo dopis u kom nas obaveštava da nam je odobreno da na šest meseci zaposlimo tri rendgen tehničara i sada, konačno, možemo da organizujemo nesmetan rad rendgen dijagnostike, i to u dve smene. Takođe, ministarstvo je za 11 naših radnika, to jest za dvoje doktora, osam sestara i jednog vozača, produžilo ugovor na određeno za šest meseci. Zahvaljujem ministarstvu što nam je izašlo u susret. Iskreno se nadam da će sledeće rešenje za sve njih biti na neodređeno - kaže za Kurir dr Ćorović, koji zahvaljuje i dijaspori i lokalnim privrednicima što Tutin, iako među najsiromašnijim opštinama u Srbiji, ima najbolje dijagnostičke aparate - skener "simens" 32-slajsni, najnovije generacije, i stacionarni i mobilni digitalni rendgen aparat, kao i tri 4D ultrazvuka.\nNe zaboravlja da kaže i da su nedavno od Ministarstva zdravlja i Centra za migraciju u saradnji sa EU dobili i defibrilator, monitor za praćenje vitalnih parametara pacijenta i EKG aparat. Dr Mirsad Đerlek, državni sekretar u Ministarstvu zdravlja, kaže za Kurir da je podnoseći izveštaj o epidemiološkoj situaciji u Tutinu ministru zdravlja Zlatiboru Lončaru naveo i problem manjka tehničara u dijagnostičkom centru ovog doma zdravlja.\n- Ministar je odobrio da se odmah u Domu zdravlja Tutin prime tri rendgen tehničara, budući da postoji radiolog koji čita snimke, ali skoro da nema ko da radi na aparatima koje je obezbedila dijaspora. Ministar je odobrio i da se za 11 radnika dalji rad produži na šest meseci. Učinićemo sve da u skorije vreme svi oni koji su dali doprinos u borbi protiv kovida 19, a kojima se produžuju ugovori o radu dobiju stalni radni odnos u DZ Tutin - kaže za Kurir Đerlek.\nTUTIN U CRVENOM\nSREDNJOŠKOLCI OD STARTA ONLAJN\nTutin je za sada jedina opština u Srbiji koja je po epidemiološkim parametrima u crvenoj zoni i čiji srednjoškolci odmah, od 1. septembra, kreću kompletno na onlajn nastavu po trećem modelu nastave, koji se primenjuje u najgoroj situaciji sa koronom. U ovoj opštini je najslabiji odziv za vakcinaciju, svega 16 odsto je pelcovanih, a kako je Kurir već pisao, u 99 sela je samo 80 ljudi primilo vakcinu. U petak je bilo 24 zaraženih, a kako dr Đerlek kaže, za sedam dana čak je 231 inficiran, dok je 36 kovid pacijenata iz ove opštine u bolnici u Novom Pazaru. - Evidentno je da Tutin i građani Tutina plaćaju cenu niskog procenta vakcinacije jer smo u svim gradovima i opštinama gde smo imali nizak procenat vakcinacije poslednjih nekoliko nedelja imali povećan broj zaraženih nevakcinisanih ljudi. Očekivali smo veću pomoć lokalne samouprave Domu zdravlja u Tutinu, i u svim drugim opštinama i gradovima gde je lokalna samouprava bila inertna imali smo isti problem - navodi Đerlek.\n(Kurir.rs/J. S. S.)\nKATASTROFA: U 99 sela samo 80 pelcovanih! IMALI 10 SAHRANA SVAKI DAN, ali vakcine neće, sad se bez daha kače na kiseonik (FOTO)\nMINISTAR PROSVETE: Kombinovanu nastavu imaće 15 srednjih škola, u Tutinu samo onlajn\nSEMAFOR MODEL NASTAVE: Opštine se bore da ne odu u crvenu zonu i na onlajn nastavu! EVO KOJE SU NAJUGROŽENIJE\nrendgenTutinMirsad ĐerlekKemal Ćorovićdom zdravljaMinistarstvo zdravlja


CRNOGORSKO ISELJENIŠTVO U LATINSKOJ AMERICI - PRECI I POTOMCI\nU okviru prezentacije „Crnogorsko iseljeništvo u Latinskoj Americi-preci i potomci“ mr Dragana Otašević predstaviće svoja dosadašnja naučna istraživanja o brojnosti i karakteristikama crnogorskih iseljenika koji su emigrirali u Republiku Argentinu kao i istraživanja na temu očuvanosti identiteta potomaka u Argentini, Urugvaju i Peruu i njihovog odnosa sa zemljom porijekla. Takođe, biće prezentovani planovi daljeg istraživanja koje je potrebno realizovati.\nOtašević je svoj naučno-istraživački boravak realizovala u Centru za latinoameričke studije migracija, Univerzitetu „San Andres“, na Institutu za politike migracija i azila u Buenos Ajresu kao i u raznim crnogorskim kolonijama u Argentini, Urugvaju i Peruu.\nNa događaju će govoriti doc. dr Srđa Martinović a u ime Ministarstva vanjskih poslova Crne Gore Dejan Vuković, Direktor direkcije za diplomatske privilegije i imunitete i saradnju sa dijasporom.\nPosjetioci će imati priliku da pogledaju izložbu građe iz fondova NBCG o crnogorskom iseljeništvu.


RTS :: Direktor "Goše": Nastavljamo sa pregovorima\nEkonomija Direktor "Goše": Nastavljamo sa pregovorima\nponedeljak, 17. jul 2017, 16:56 -> 20:31\nMilutin Šćepanović nije mogao da precizira koja su moguća rešenja u igri, ali ističe da je definisan pravac kojim će se rešavati problem, kao i da ima novca za "stare plate".\nN1 televizija prenela je danas izjavu direktora Šćepanovića da je sa Vladom Srbije u petak postignut dogovor o reprogramu 512 miliona dinara, koliko "Goša" duguje državi, a da su se rukovodioci fabrike obavezali da radnicima isplate plate koje i duguje "Goša".\nOn, međutim, tvrdi da su njegove reči pogrešno prenete i za Tanjug objašnjava: "Rekao sam radnicima da imamo pravac rešavanja, da imamo za stare plate i da im se sve nadoknadi, i da sam bio na dogovoru, a novinarka me citira kao da sam rekao da smo dogovorili sve sa vladom... Nije dogovoreno, jer da je dogovoreno, ne bi trebalo da idemo u vladu", navodi Šćepanović.\nObjašnjava da je u sredu, 12. jula bio na razgovoru u vladi, ali da je vladi sada prioritet "Fijat", mada je "Gošin" problem i štrajk njenih radnika "stariji", ali i da su razlozi obustave rada – drugačiji.\n"U 'Goši' je štrajk zbog 19 neizmirenih plata, koje su u prethodnom periodu obračunate i zbog doprinosa koji nije uplaćivan 4,5 godina. To su naša dva osnovna zahteva i mi radimo da obezbedimo i jedno i drugo. Ako budemo ušli sa vladom u pregovore, dogovore, biće to potpisano i mi ćemo dati garancije", poručio je direktor.\nNavodi da rešenje za plate takođe postoji, da kad se to reši "Goša" počinje da radi, kaže da ima ugovore koje treba da realizuje sa Železnicama, sa stranim partnerima, Iranom, Hrvatskom, da dolaze Iranci za deset dana, te da će to biti posao za dve godine.\n"To je sve normalno, ali ovaj nenormalni trenutak, kao da neko hoće da profitira na tome, to ne razumem, a na putu smo da ga rešimo. Jesmo bili u vladi, jesmo počeli pregovore, ali treba da idemo na nove dogovore i da uradimo nešto, da 'Goša' počne da radi", poručio je Šćepanović.\nUpitan kada će na pregovore, kaže da veruje da će to biti u četvrtak, i to u Ministarstvu privrede, koje koordinira.\n"Doći će direktor penzijskog, kad dogovorimo način izmirenja imamo mogućnosti, da damo to i to, onda ide zdravstveno, pa fond za invalide...", nabraja Šćepanović i kaže: "Regulišemo prvo to, onda dugovanja prema radnicima. Imamo program sa Irancima, i kad njima izvezemo ono što je već proizvedeno – od toga ćemo izmiriti zaostale plate u najvećem iznosu, od preko 70 odsto".\nTanjugu je reči direktora potvrdio i Milan Vujičić, predsednik Štrajkačkog odbora u "Goši", koji je naveo da je direktor ranije danas razgovarao s radnicima i preneo da se radi na rešavanju situacije.\n"Iz medija smo saznali da je u petak postignut neki dogovor o reprogramu i našim zaostalim platama, ali nama to direktor nije tako preneo", rekao je Vujičić.\n"Rekao nam je da bi trebalo u vladi u sredu ili četvrtak da nas prime, da nam kažu šta i kako, što jedva čekamo, jer je sve već prevršilo meru", rekao je Vujičić, koji je sa još troje radnika danas počeo štrajk glađu.\nKorporacija "Goša" nekada je imala 12. 000 radnika, širom bivše Jugoslavije, proizvodila je mostove, vozove, pruge, konstrukcije, izvozila u svet.\n(ponedeljak, 17. jul 2017, 22:09)\n(ponedeljak, 17. jul 2017, 21:50)\n(ponedeljak, 17. jul 2017, 21:19)\n(ponedeljak, 17. jul 2017, 21:16)\n(ponedeljak, 17. jul 2017, 21:08)\n(ponedeljak, 17. jul 2017, 21:06)\n(ponedeljak, 17. jul 2017, 20:43)\n(ponedeljak, 17. jul 2017, 20:40)\n(ponedeljak, 17. jul 2017, 19:47)\n(ponedeljak, 17. jul 2017, 18:45)


UO Advokatske komore Beograda pokrenuo postupak za smenu Tintora - Čivijaš radio\nUO Advokatske komore Beograda pokrenuo postupak za smenu Tintora\nUpravni odbor Advokatske komore Beograda (AKB) pokrenuo je na današnjoj sednici postupak opoziva predsednika AKB Jugoslava Tintora i članova beogradske komore u upravnom odboru Advokatske komore Srbije “zbog delanja suprotno interesima advokature”, piše Nova.rs.\n„Na današnjoj sednici upravnog odbora prisustvovali smo donošenju radikalnih odluka: da se od Ministarstva pravde zahteva da Nacrt zakona o izmenama i dopunama Zakona o parničnom postupku povuče u celosti, da se formira nova radna grupa u čijem sastavu će advokatura biti zastupljena sa brojem članova kao i sudstvo i da advokati koji nisu predstavnici komore ne mogu biti članovi radne grupe. Pokrenut je opoziv predsednika AKB Jugoslava Tintora zbog nesavesnog postupanja, predsednika AK Srbije Viktora Gostiljca, kao i beogradskih advokata Dejana Krstića, Dragana Karanovića i Aleksandra Cvejića koji beogradsku komoru predstavljaju u upravnom odboru AK Srbije. Beogradska komora je odlučila i da do daljeg uskrati finansiranje komore Srbije“, izjavio je za Nova.rs advokat Čeda Kokanović, jedan od advokata koji je prisustvovao današnjoj sednici.\nOn je dodao da je kap koja je prelila čašu nedavna odluka upravnog odbora Advokatske komore Srbije da, suprotno volji članstva, učestvuje u pregovorima sa Ministarstvom pravde oko nacrta izmena Zakona o parničnom postupku.\nPodsećamo, više stotina advokata okupilo se u utorak ispred sedišta Advokatske komore Srbije u Dečanskoj ulici, odakle su krenuli u protesnu šetnju i održali protest ispred Ministarstva pravde. Oni su upozorili da neće prestati sa protestima dok ministarstvo ne odustane od nacrta Zakona o parničnom postupku kako bi moglo da se pristupi izradi novog.


Kina odbacuje Bajdenovu pretnju bojkota Zimskih olimpijskih igara u Pekingu\nKina je danas odbacila pretnju američkog predsednika Džozefa Bajdena da će diplomatski bojkotovati Zimske olimpijske igre u Pekingu, navodeći da odbija „da meša politiku i sport”. „Mešanje politike i sporta protivno je olimpijskom duhu. Optužbe SAD protiv Kine o ljudskim pravima su lišene istine i potpuno neosnovane”, izjavio je danas portparol kineskog ministarstva spoljnih poslova Džao Liđijan. Bajden je juče rekao da njegova zemlja razmatra diplomatski bojkot Zimskih olimpijskih igara zakazanih za februar, u znak protesta zbog kršenja ljudskih prava u Kini. „To je nešto o čemu razmišljamo”, rekao je Bajden novinarima, prenosi Beta. Bojkot bi podrazumevao da na Igre idu samo američki sportisti, ali ne i zvaničnici koji predstavljaju zemlju. Ova obnovljena tenzija između SAD i Kine\n19.11.2021 u 11:49\nPoznati američki turistički portal Conde Nast Traveller stavio je Srbiju među 20 zemalja koje bi, prema njihovom predlogu, trebalo posetiti sledeće godine. Predsednica Turističke organizacije Srbije Marija Labović za Tanjug kaže da je to veoma dobra vest za naš turizam, jer preporuka ovako uglednog portala puno znači u uslovima kada se putnici često upravo na osnovu ovakvih preporuka odlučuju da posete neku zemlju. Navodeći šta su posebno pohvalili u Srbiji, kaže da je to na prvom mestu naša gastronomija, zatim turistička ponuda Beograda i atmosfera koju Beograd kao turistička destinacija nudi turistima. „Posebno raduje što su istakli značaj naših UNESKO lokaliteta, jer je kulturno-istorijska ponuda Srbije zaista bogata i mi verujemo da će ona privući još veći broj turista u


RTCG - Radio Televizija Crne Gore - Nacionalni javni servis :: Društvo :: Dani elektroinženjera okupili više od 300 učesnika\nSTRUČNI SKUP 16. 11. 2018. 21:32 >> 21:09 0\nDani elektroinženjera okupili više od 300 učesnika\nStručni skup Drugi dani elektroinženjera, čije teme su iskorišćavanje potencijala – hidroenergije, vjetra, sunca, valorizacija tih resursa, kao i ekonomska isplativost i izrada investicionih studija, otvoren je danas u Podgorici, a taj događaj okupio je više od 300 učesnika.\nSkup su organizovale Strukovna komora elektro inženjera (SKEI) i Inženjerska komora Crne Gore (IKCG).\nPredsjednik SKEI, Željko Maraš, rekao je da je interesovanje za skup na nivou prošlogodišnjeg.\n„Osnovna tema ovogodišnjeg stručnog skupa je iskorišćavanje potencijala – hidroenergije, vjetra, sunca, valorizacija tih resursa, kao i ekonomska isplativost i izrada investicionih studija. Imamo i teme koje se tiču umreženog osvjetljenja, i mobilnih komunkacija“, naveo je Maraš.\nOn je rekao da će na skupu predavanje održati 12 predavača, koji će predstaviti 12 kvalitetnih radova.\n„Imamo predavače koji dolaze direktno sa Elektrotehničkog fakulteta. Dakle, imamo vrlo mlade predavače po godinama, ali vrlo bogate znanjem u oblasti kojim prezentuju današnje radove. Imamo i doajene elektrotehnike kakav je profesor doktor Milutin Ostojić, koji je bio predavač i na prošlogodišnjem skupu, a koji je predavač i ove godine“, naveo je Maraš.\nOn je rekao da će se tokom narednih godina na svim slJedećim susretima truditi da što više kolega i predavača bude prisutno, navodeći da razmišljaju o povećanju dužine trajanja stručnog skupa.\nPredsjednik IKCG, Boris Ostojić, kazao je da je interesovanje za skupom Drugi dani elektroinženjera trajalo do današnjeg dana, „a lista učesnika se konstatno proširivala“.\n„Nama, koji smo u organima i tijelima komore, ovo je samo jedna u nizu potvrda da komoru treba razvijati na način da se konstantno približava svom članstvu. Razmišljajujući u tom pravcu, nedavno smo donijeli odluku da pristupimo izradi Pravilnika o stručnom usavršavanju članova, kako bi se već za narednu godinu u skladu sa njim pripremili plan i program rada“, najavio je Ostojić.\nOn smatra da će Pravilnik u velikoj mjeri doprinijeti unaprijeđenju sadržaja i kvalitetu programa rada.\n„Komora, kao strukovno udruženje, ima izuzetno veliki potencijal samim tim što je u stanju da okupi veliki broj inženjera. Bez obzira da li se radi o samoj struci, javnom interesu, potrebi države ili pojedinca, članovi naše strukovne komore su u mnogim situacijima do sada pokazali da itekako imaju osjećaj pripadnosti svom udruženju, a nadam se da će tako biti i ubuduće“, poručio je Ostojić.\nDirektor Direktorata za energetsku efikasnost u Ministarstvu ekonomije, Marko Radulović, smatra da stručni skupovi imaju poseban značaj u promociji inženjerske struke.\n„Stepen razvijenosti inženjerske struke je jedan od ključnih indikatora razvijenosti privrede. Tako da, svaki napor je usmjeren ka unaprijeđenju inženjerske djelatnosti, predstavlja snažan podsticaj razvoju ekonomije, kao i razvoju društva u cjelini“, istakao je Radulović.\nInženjerska komora Dani elektroinženjera\nIzmijeniti Zakon radi bolje gradnje i planiranja\nJedinstvo najveći kapital Inženjerske komore\nKomora protiv zakona, struka potcijenjena\nPoništiti plan za obalu Morače\n28. 01. 2016. 0


"RTRS nije ispoštovao sve procedure RAK-a" - Klix.ba\nBranko Dokić potvrdio "RTRS nije ispoštovao sve procedure RAK-a"\nBranko Dokić potvrdio\nPredsjednik Komisije za digitalizaciju parlamenta BiH Branko Dokić apelovao je na Regulatornu agenciju za komunikacije (RAK) da izda dozvolu Radio-televiziji Republike Srpske (RTRS) za digitalizaciju u skladu sa zakonskom procedurom, da bi se prekinuli problemi koji su iskrsli na relaciji RAK - RTRS.\nDokić je u izjavi Srni ocijenio kao dobro što je u BiH napravljen konkretan korak prelaska sa analogne na digitalnu televiziju, kao što je to uradila RT RS.\n"Nije dobro što nisu ispoštovane sve procedure, jer digitalizacija televizije može biti historijski korak u medijima", rekao je Dokić.\nOn je apelovao na RAK i RTRS da razgovaraju da bi se ispoštovala procedura.\nRTRS je u subotu, 12. decembra, počela testno emitovanje putem digitalnog signala, a iz RAK-a su saopštili da nisu izdali saglasnost za ovo emitovanje, te okarakterisali ga kao nelegalno i suprotno DTT strategiji, koju je u junu usvojio Savjet ministara BiH.\nGeneralni direktor RTRS-a Dragan Davidović saopštio je da ova medijska kuća neće obustaviti testno emitovanje programa sa digitalnog predajnika za područje Banjaluke\nprije 23h 49m 319\nprije 6h 6m 66\nprije 12h 52m 271\nprije 8h 45m 227\nprije 3h 15m 51


Autodesk je jedna od najpoznatijih svetskih kompanija koja razvija softvere za 2D i 3D projektovanje, modelovanje i dizajniranje u oblasti arhitekture, građevinarstva, mašinstva, geoprostornih elemenata, filmske industrije i animacije i mnogih drugih.\nBez obzira da li ste dizajner, arhitekta, inženjer ili „digitalni“ umetnik, Autodesk softveri vam daju snagu da kreirate, dokumentujete i razmenjujete ideje pre nego što budu realizovane – tako vaši ambiciozni „Šta ako?“ scenariji postaju realnost a time možete smanjiti troškove projekta, vreme kao i uticaj okoline.\nDonoseći revolucionarni dizajn sa AutoCAD. softverom pre 25 godina, Autodesk nastavlja da redefiniše očekivanja proizvodima koji vam omogućavaju da nemoguće učinite mogućim. Od široko rasprostranjenog AutoCAD. softvera za projektovanje i dokumentovanje do inteligentnih rešenja za modelovanje, kao što su Autodesk Inventor i Autodesk Revit, Autodeskova rešenja daju vam moć da proširite svoje mogućnosti u dizajnu.